Pita gagal lagi menjadi PM baharu, Rakyat Thailand diminta bertenang

(Penyokong prodemokrasi menyalakan suar selepas menerima berita penggantungan calon Perdana Menteri Thailand baharu, ahli parlimen Pita Limjaroenrat di luar Parlimen di Bangkok/AFP)

BANGKOK, 20 Julai –Perdana Menteri Sementara Thailand, Prayut Chan-o-Cha menasihatkan rakyat bertenang selepas usaha calon popular untuk mengambil alih jawatannya sekali lagi digagalkan oleh ahli parlimen daripada kumpulan protentera dan diraja.

Parti Pita Limjaroenrat yang memenangi kerusi paling banyak pada pilihan raya Mei lalu, berdepan tentangan digantung sebagai ahli parlimen, apabila tidak diberi sokongan kali ke-2 dalam undian untuk menjadi perdana menteri Thailand baharu.

Kira-kira 1,000 orang berhimpuan secara aman untuk menyatakan kemarahan terhadap usaha menggagalkan perjalanan pemimpin liberal berpendidikan Harvard itu untuk mendapatkan kuasa menjadi perdana menteri; sebelum akhirnya bersurai secara aman.

Di Thailand, sudah menjadi kebiasaan berlaku pergolakan politik dan Prayut – yang mengambil alih kuasa pada 2014 – “memahami kekecewaan para penyokong Pita,” menurut jurucakap Pejabat Perdana Menteri itu.

Namun beliau meminta orang ramai supaya “Thailand bergerak ke hadapan dalam cara lebih demokratik dalam pemerintahan monarki,” kata jurucakap Rachada Dhnadirek.

“Cara menyuarakan pendapat dan sokongan politik perlu dilakukan secara lebih aman tanpa unsur keganasan dan tidak memusnahkan ekonomi, perdagangan dan pelaburan.”

Parti Move Forward (MFP) pimpinan Pita telah menerima sokongan tinggi dalam kalangan pengundi muda dan kawasan bandar yang kecewa setelah hampir sedekad pemerintahan semasa yang disokong tentera.

MFP telah mendapat sokongan tinggi daripada golongan muda dan penduduk bandar yang kecewa dengan pemerintahan kerajaan yang disokong tentera selama hampir sedekad.

Parti itu juga dikatakan enggan berkompromi dengan ikrar untuk membuat semakan semula undang-undang fitnah diraja yang ketat, membenarkan pengkritik kerajaan setelah disabitkan kesalahan boleh dipenjara sehingga 15 tahun.

Perjuangan parti Pita juga turut memberi ancaman kepada monopoli perniagaan milik keluarga yang memainkan peranan luar biasa dalam ekonomi Thailand.

(Calon Perdana Menteri Thailand baharu, Pita Limjaroenrat/AFP)

Pita digantung dari parlimen apabila Mahkamah Perlembangaan memutuskan untuk meneruskan kes pemilikan saham dalam sebuah syarikat media; satu larangan bawah perlembagaan Thailand. Ia boleh menyebabkan Pita hilang kelayakan sebagai Ahli Parlimen.

Namun menurut Pita, stesen itu sudah tidak bersiaran sejak 2007, dan saham itu diwarisi daripada bapanya.

Pita berang dengan tindakan itu dan ketika meninggalkan parlimen pada Rabu, beliau mengangkat penumbuknya kepada penyokong serta mengucapkan selamat tinggal "sehingga kita berjumpa lagi", lapor AFP.

Sementara itu, Reuters pada pada 13 Julai lalu melaporkan, Parlimen Thailand menolak Pita menjadi Perdana Menteri baharu negara itu.

Pada undian itu Pita gagal memperoleh 375 undi parlimen yang diperlukan untuk menjadi perdana menteri ke-30 Thailand.


MATO GROSSO, 20 Julai- Lebih 100 juta lebah ditemukan mati di Brazil selepas diracuni racun perosak yang digunakan secara haram di negeri barat Mato Grosso.Menurut Institut Pertahanan Pertanian Mato Grosso, kesan penggunaan racun serangga Fipronil ditemukan di sekurang-kurangnya 600 sarang lebah."Kematian berjuta-juta lebah mati telah disiasat lebih sebulan lalu."Sebahagian daripada lebah yang mati tergolong dalam spesies terancam."Fipronil dibenarkan untuk digunakan pada tanaman di Brazil," katanya menerusi kenyataan.Tambahnya, pemilik ladang yang menyebabkan keracunan sarang lebah di bandar Mato Grosso boleh didenda sehingga 225,000 reais (lebih AS$47,000). - REUTERS


Kes tembak, Piala Dunia Wanita FIFA tidak terjejas

AUCKLAND, 20 Julai- Kejadian tembakan yang mengorbankan sekurang-kurangnya dua orang di Auckland beberapa jam sebelum perlawanan pembukaan Piala Dunia Wanita FIFA tidak dikaitkan dengan ancaman keselamatan negara.Perdana Menteri New Zealand, Chris Hipkins berkata kejohanan itu akan diteruskan seperti yang dirancang."Enam orang cedera dalam insiden di sebuah bangunan dalam pembinaan."Suspek lelaki bersenjata telah terbunuh dalam insiden tersebut."Kejadian berlaku pada hari pembukaan Piala Dunia Wanita FIFA yang dianjurkan bersama New Zealand dan Australia."Tiada risiko ancaman keselamatan negara."Keselamatan warga New Zealand dan pelawat adalah keutamaan kami," katanya kepada pemberita di sini. Tembakan besar-besaran jarang berlaku di New Zealand dan undang-undang senjata api secara menyeluruh diperkenalkan selepas tembakan rambang di masjid Christchurch pada 2019.Insiden tembakan di masjid itu telah mengorbankan 51 orang dan mencederakan lebih 40 yang lain. - AFP


Banjir di Kentucky: 90,000 rumah, premis perniagaan tiada elektrik

KENTUCKY, 20 Julai- Hujan lebat di Amerika Syarikat (AS) menyebabkan banjir di kawasan Kentucky, semalam.Menurut PowerOutage.us, bekalan elektrik turut terjejas di kawasan itu disebabkan banyak kawasan telah dinaiki air."Hujan turun dengan lebat di daerah Graves  iaitu sempadan antara Kentucky dengan Tennessee."Banjir di Mayfield juga menjejaskan kediaman dan harta persendirian."Kira-kira 90,000 rumah dan premis perniagaan di Kentucky barat terputus bekalan elektrik."Setakat ini, tiada kecederaan atau kematian dilaporkan," katanya menerusi kenyataan. - REUTERS


34 orang maut, bas bertembung kereta di Algeria

ALGIERS, 19 Julai- Sekurang-kurangnya 34 orang terbunuh, manakala 12 lagi cedera dalam kemalangan membabitkan sebuah bas penumpang dan sebuah kereta di wilayah Tamanrasset, Algeria, awal pagi Rabu.Menurut agensi pertahanan awam Algeria, bas penumpang berkenaan dilaporkan terbakar, menyebabkan kebanyakkan mereka yang cedera mengalami luka melecur.Bas itu membawa penumpang antara Tamanrasset dan Adrar, sebuah bandar yang mempunyai kira-kira 2,000 penduduk di barat laut.Rakaman yang disiarkan oleh media tempatan menunjukkan bas tersebut remuk dan hangus terbakar.Imej lain dikongsi turut memperlihatkan pasukan penyelamat berada di tempat kejadian.Pihak berkuasa bagaimanapun tidak menjelaskan keadaan nahas maut itu atau apa yang menyebabkannya.

Sementara itu, ketua keselamatan jalan raya negara itu, Nacef Abdelhakim berkata Algeria merekodkan hampir 23,000 kemalangan jalan raya pada 2022, menyebabkan 3,409 orang maut dan lebih 30,000 cedera.Tamanrasset ialah hab pengangkutan penting untuk pergerakan orang ramai dan penghantaran barangan.Wilayah itu, berhampiran sempadan Mali dan Niger, juga merupakan titik transit utama bagi pendatang dari sub-Sahara Afrika yang berharap untuk sampai ke Eropah melalui Algeria.Pada Disember 2020, kemalangan kereta berhampiran Tamanrasset membunuh 20 orang dan mencederakan 11 yang lain, kebanyakannya pendatang Afrika.-AFP


Kebakaran di Crimea, ribuan orang awam dipindahkan

(Gambar yang diambil pada 17 Julai 2023 menunjukkan sebuah kapal perang Rusia belayar berhampiran jambatan Kerch, menghubungkan tanah besar Rusia ke Crimea, berikutan serangan yang didakwa oleh tentera Ukraine/Foto AFP)

MOSCOW, 19 Julai- Pihak berkuasa Rusia mengarahkan pemindahan lebih 2,000 orang awam selepas kebakaran berlaku, pada Rabu, di padang latihan ketenteraan di Crimea.Bagaimanapun punca kebakaran tidak dinyatakan, namun menurut laporan beberapa media Rusia, letupan kedengaran di kawasan itu dan rakaman menunjukkan asap hitam berkepul ke udara.Berita itu datang beberapa hari selepas Ukraine menggunakan dron bawaan air untuk menyerang jambatan Kerch, arteri bekalan ketenteraan utama dari tanah besar Rusia untuk menguasai Crimea. "Pemindahan sementara penduduk adalah dari empat lokaliti yang berdekatan dengan medan tentera di daerah Kirovsky," kata Ketua Crimea, yang dikuasai Moscow, Sergei Aksyonov.Satu bahagian lebuh raya Tavrida yang melintasi semenanjung telah ditutup akibat kebakaran.Pihak berkuasa sedang melakukan "pemindahan sementara" penduduk dari empat penempatan, tambahnya, yang akan menyaksikan lebih 2,000 orang dipindahkan.Rakaman menunjukkan kebakaran dengan kepulan asap hitam turut disiarkan dii akaun Telegram akhbar Izvestia.Dua media dalam talian Rusia turut melaporkan letupan telah kedengaran di kawasan itu selama lebih dua jam.Sementara itu, Nikolay Lukashenko dari Kementerian Pengangkutan Crimea menerusi Telegram memberitahu laluan bas di antara wilayah telah "diubah hala buat sementara waktu".Rusia mengambil alih Crimea dari Ukraine pada 2014, satu langkah yang tidak diiktiraf oleh masyarakat antarabangsa.Kiev telah berulang kali berkata ia merancang untuk mengambil balik semenanjung itu.-AFP


12 orang maut, bas jatuh gaung di Peru

LIMA, 19 Julai- Sekurang-kurangnya 12 orang terbunuh, manakala berpuluh lagi cedera selepas sebuah bas terjunam ke dalam gaung di kawasan terpencil, di sini."Pada masa ini 12 disahkan maut dan lebih 15 cedera. "Kami masih berada di tempat kejadian bagi memberikan semua sokongan yang diperlukan, bersama-sama dengan pihak polis dan pekerja kesihatan," kata Datuk Bandar Wilayah Fitzcarrald, Carlos Oyola kepada stesen radio RPP.Kemalangan tersebut berlaku pada petang Selasa, dengan bas terbalik dan terjunam ke dalam gaung sedalam 100 meter di wilayah Andes di Ancash.Bas tersebut dikatakan dalam perjalanan dari Yauya ke ibu negara Lima.Punca kemalangan masih dalam siasatan.Kemalangan dilaporkan kerap berlaku di sepanjang lebuh raya Peru berpunca daripada pemanduan laju dan keadaan jalan yang teruk.Selain kurangnya papan tanda jalan dan penguatkuasaan peraturan lalu lintas yang lemah.-AFP

(Bas tersebut dikatakan dalam perjalanan dari Yauya ke ibu negara Lima)


Setelah lima dekad, Bruce Lee masih diingati

HONG KONG, 19 Julai- Ahli perniagaan Hong Kong W. Wong masih mengingati kejadian pada tahun 1972, ketika dia mula mendengar figura hebat seni mempertahankan diri, Bruce Lee menjadi sebutan dalam kalangan kanak-kanak di kejiranannya. Mereka berbicara tentang sosok artis bela diri itu.Lee, seorang artis bela diri yang mencetuskan kegilaan kung fu di seluruh dunia. Beliau merupakan lelaki Asia pertama yang mencapai gelaran superstar Hollywood sebelum kematiannya pada usia 32 tahun.Pengaruhnya masih dapat dirasai di Hong Kong, tempat dia membesar dan menghabiskan tahun terakhirnya. Minggu ini peminatnya mengadakan pameran dan bengkel seni mempertahankan diri untuk mengingati ulang tahun ke-50 kematian Lee."Setiap kanak-kanak memerlukan idola, dan saya memilih Bruce Lee," kata Wong, 54, yang mengetuai kelab peminat terbesar di bandar yang menumpukan kepada bintang itu selama hampir tiga dekad."Saya berharap hidup saya akan menyerupai Bruce Lee. Beliau mempunyai rupa paras kacak, kuat, dengan kemahiran seni mempertahankan diri yang hebat dan imej hero."Di sebuah studio Wing Chun (gaya seni mempertahankan diri) yang diamalkan Lee sebelum mencipta kaedah Jeet Kune Do.Pemilik studio Cheng Chi-ping, 69, memberitahu AFP kumpulannya memulakan latihan mereka bawah pengaruh budaya Lee tetapi "kami tidak dapat menandingi kepantasan, kekuatan atau fizikalnya".Daya tarikan Lee tidak berkurangan untuk generasi akan datang, kata Mic Leung, 45, yang berlatih di studio yang sama."Apabila kita bercakap tentang 'dewa seni mempertahankan diri', kita hanya boleh bercakap tentang Bruce Lee. Bukan orang lain," katanya.- AFP

(W. Wong bergambar di sebelah patung Bruce Lee di pameran seni di Hong Kong/AFP)


Kru FSO Safer berdepan tekanan

YAMAN, 19 Julai- Hussein Nasser segera bertindak apabila penggera kapal minyak di luar pantai Yaman dibunyikan akibat kebocoran di dalam bilik enjinnya.Bekerja sepanjang masa selama beberapa hari, dia dan enam yang lain berada di atas jalur besi buatan FSO Safer untuk menampal paip pecah, sebelum penyelam tiba untuk memasang plat keluli kekal bagi mengelakkan air laut menenggelamkan kapal itu.Insiden pada tahun 2020 hanyalah satu contoh kira-kira tujuh kru pelayar dan jurutera bekerja selama bertahun-tahun untuk mengekalkan kapal tangki FSO Safer yang ditinggalkan di Yaman.Penenggelaman kapal itu, atau letupan pada kapal, akan mengeluarkan minyak yang boleh mencemarkan Laut Merah. Ia membahayakan hidupan liar, perkampungan nelayan pantai, pelabuhan dan laluan maritim.Pertubuhan Bangsa Bersatu (PBB) berharap kebimbangan mengenai Safer berusia 47 tahun itu bergantung kepada pemindahan minyaknya ke kapal gantian, Nautica, yang tiba di luar pantai negara itu pada Ahad.Bagi anggota kru kapal Safer, peristiwa yang sering diingati ialah bekalan makanan yang sedikit, tiada penghawa dingin selain tekanan berterusan yang dihadapi.“Kebimbangan menemani kami sepanjang masa akibat keadaan kapal yang usang,” kata Nasser, seorang jurutera beruban pendek dan bermisai gelap kepada AFP.Seperti anak kapal lain yang ditemu bual, dia bekerja untuk pihak berkuasa hal ehwal maritim Huthi."The Safer adalah seperti barisan hadapan dan kami terpaksa berjuang di atasnya tiada beza dengan tentera," kata Nasser.- AFP

(Orang ramai dalam bot kecil menghampiri kapal tangki minyak FSO Safer di Laut Merah/AFP)


Perjuangan kedua Pita dalam usaha untuk menjadi PM

BANGKOK, 19 Julai- Pita Limjaroenrat sekali lagi meminta parlimen Thailand mengesahkan beliau sebagai perdana menteri.Bagaimanapun perkara itu mempunyai sedikit peluang untuk memikat senator yang dilantik oleh tentera yang menggagalkan bidaan pertamanya.Parti Move Forward (MFP) Pita memenangi kerusi terbanyak dalam pilihan raya pada Mei, disokong oleh harapan golongan muda dan bandar Thai yang letih dengan hampir sedekad pemerintahan tentera, namun usahanya untuk membentuk kerajaan telah gagal.Pertubuhan konservatif Thailand menentang sekeras-kerasnya ikrar parti itu untuk undang-undang fitnah kerajaan yang ketat. Berikutan itu sebanyak 51 undi berkurang pada minggu lalu bagi Pita mengisi jawatan perdana menteri.Parlimen dibuka untuk menimbang semula pencalonannya pada Rabu tetapi tidak ramai percayakan graduan Harvard berusia 42 tahun itu telah berjaya mengubah bilangannya.Dia berikrar untuk berundur dan memberi laluan kepada rakan gabungan membentuk kerajaan sekiranya percubaan kedua gagal."Pita berkemungkinan mendapat kurang undian untuk diluluskan," kata Napisa Waitoolkiat, seorang penganalisis politik dengan Universiti Naresuan, kepada AFP.Senat Thailand dipenuhi dengan lantikan tentera ia merupakan benteng yang dipercayai boleh melakukan pembaharuan liberal yang dicari oleh MFP dan pangkalan pengundinya yang progresif.Hanya 13 daripada 249 senator yang sedang berkhidmat mengundi Pita minggu lalu dan Napisa berkata satu-satunya laluannya untuk berkuasa adalah merayu supaya lebih ramai ahli dewan memberi sokongan kepadanya."Dan saya tidak fikir senat berani untuk melakukan perkara itu," katanya.Pita optimis beberapa Ahli Parlimen yang terlepas undi boleh dipujuk untuk menyokongnya."Kami masih berbincang untuk mencari lebih banyak sokongan," katanya kepada pemberita.- AFP


Gempa bumi bermagnitud 6.8 gegar Amerika Tengah

SAN SALVADOR, 19 Julai- Gempa bumi berukuran 6.8 magnitud di luar pantai Amerika Tengah menggegarkan El Salvador, Honduras dan Nicaragua pada Selasa.Menurut pihak berkuasa Salvador, tiada kerosakan dilaporkan akibat gegaran itu.Gempa itu dilaporkan pada 6.22 petang waktu tempatan di Lautan Pasifik, kira-kira 66 kilometer di selatan pantai Salvador, menurut Kajian Geologi Amerika Syarikat (USGS).USGS pada asalnya merekodkan gempa bumi pada kekuatan 6.5 magnitud, bagaimanapun Kementerian Alam Sekitar Salvador mengeluarkan bacaan kemas kini mencatatkan 6.8 magnitud."Berdasarkan data yang disemak, masih tiada ancaman tsunami untuk El Salvador," katanya di Twitter.Tentera Salvador menyatakan gempa bumi berasal dari titik pertembungan plat tektonik Cocos dan Caribbean.Pihak berkuasa perlindungan awam Salvador melaporkan mereka memantau kerosakan di kawasan berbeza di negara itu.Penyelaras amaran awal untuk Suruhanjaya Kontingensi Tetap di Honduras, Juan Jose Reyes, memberitahu pemberita bahawa gempa bumi itu dirasai "di seluruh negara". Paling kuat dirasai berhampiran Teluk Fonseca perairan yang dikongsi dengan El Salvador dan Nicaragua.Amerika Tengah mencatatkan jumlah aktiviti seismik yang tinggi kerana berada di Lingkaran Api Pasifik, dan merupakan kawasan yang banyak gunung berapi.- AFP


Harga minyak naik, sokongan ekonomi China

TOKYO, 19 Julai- Harga minyak global meningkat pada Rabu, ia dirangsang oleh China untuk menyokong pertumbuhan ekonomi. Bekalan lebih ketat dari Rusia dicatatkan selain inventori minyak mentah Amerika Syarikat (AS) mingguan yang lebih rendah.Niaga hadapan Brent naik sembilan sen, atau 0.1%, kepada $79.72 setong pada 0010 GMT, manakala minyak mentah West Texas Intermediate (WTI) AS stabil pada harga $75.75 setong.Perancang ekonomi utama China berjanji akan melancarkan dasar untuk "memulihkan dan mengembangkan" penggunaan dalam ekonomi kedua terbesar dunia itu pada Selasa, apabila kuasa beli pengguna kekal lemah.Menurut kementerian tenaga, Rusia akan mengurangkan eksport minyaknya sebanyak 2.1 juta tan pada suku ketiga, sejajar dengan pengurangan eksport sukarela yang dirancang iaitu sebanyak 500,000 tong sehari pada Ogos."Peningkatan minyak mentah berlaku sebagai tanda pengetatannya di seluruh pasaran. Rusia menepati janjinya untuk mengurangkan bekalan," kata ANZ Research dalam nota pelanggan pada Rabu.Menurut sumber pasaran yang memetik angka oleh American Petroleum Institute Inventori minyak mentah, petrol dan sulingan AS jatuh minggu lalu, dengan stok minyak mentah turun kira-kira 800,000 tong.Pentadbiran Maklumat Tenaga AS menjangkakan laporan inventori mingguan menunjukkan pengeluaran dalam inventori minyak mentah AS, memberikan sedikit sokongan kepada harga, tambah nota ANZ.- REUTERS

(Kapal tangki minyak mentah di luar pulau Waidiao di Zhoushan, wilayah Zhejiang/REUTERS)


Korea Utara lancar 2 peluru berpandu balistik ke Laut Jepun

(Siaran berita ujian peluru berpandu Korea Utara/AFP)

SEOUL, 19 Julai- Korea Utara melancarkan dua peluru berpandu balistik jarak dekat ke Laut Jepun. Pelancaran itu dibuat beberapa jam selepas sebuah kapal selam bersenjata nuklear Amerika Syarikat berlabuh di Korea Selatan buat kali pertama sejak beberapa dekad.Agensi berita Yonhap memetik kenyataan Ketua Turus Bersama Korea Selatan (JCS) memaklumkan, peluru berpandu itu dilancarkan awal pagi ini dari Sunan. Dalam kenyataan berasingan, Pengawal Pantai Jepun turut mengesahkan perkara itu.JCS mengecam pelancaran itu sebagai "tindakan provokasi penting" dan jelas melanggar resolusi Majlis Keselamatan Pertubuhan Bangsa Bersatu (PBB).Kementerian Pertahanan Jepun juga merekodkan pelancaran itu."Kami sedang menganalisis butiran, tetapi kami menganggarkan ia telah berada di luar zon ekonomi eksklusif Jepun, timur Semenanjung Korea," katanya dalam tweet.

Pelancaran itu adalah yang terbaru dalam siri ujian senjata oleh Pyongyang dan berlaku ketika Seoul dan Washington meningkatkan kerjasama pertahanan bagi menghadapi ketegangan yang semakin memuncak dengan Korea Utara.Pada hari Selasa, mereka mengadakan Mesyuarat Kumpulan Perundingan Nuklear yang pertama di Seoul dan mengumumkan kapal selam nuklear Amerika mengadakan lawatan pelabuhan ke Busan buat kali pertama sejak 1981.Tindakan itu dijangka mencetuskan tindak balas tegas daripada Korea Utara yang membantah bahawa aset nuklear AS ditempatkan di sekitar semenanjung Korea.Pelancaran itu juga dilakukan kurang seminggu selepas pemimpin Korea Utara Kim Jong Un mengendalikan sendiri tembakan peluru berpandu balistik antara benua terbaharu negara itu.Diplomasi antara Pyongyang dan Seoul telah terhenti dan Kim telah menggesa untuk meningkatkan pembangunan senjata, termasuk nuklear taktikal.Sebagai tindak balas, Seoul dan Washington telah mengadakan latihan ketenteraan bersama dengan jet siluman canggih dan aset strategik AS.Pelancaran itu juga dilakukan ketika Washington mengesahkan bahawa seorang askar AS dipercayai telah ditahan oleh Korea Utara selepas menyeberangi sempadan.-AFP


Sungai Yamuna mula mencecah dinding Taj Mahal

AGRA, 19 Julai- Paras sungai Yamuna yang mengalir melalui negeri Uttar Pradesh di utara India telah meningkat ke dinding kompleks Taj Mahal yang ikonik di bandar Agra. Ia menyebabkan kebimbangan kerosakan pada monumen marmar putih abad ke-17 itu.Paras air sungai itu telah meningkat sejak beberapa hari lepas selepas hujan lebat luar biasa di utara India, termasuk di Uttar Pradesh, yang menerima 108% daripada hujan biasa sejak musim tengkujuh empat bulan lalu.Menurut Suruhanjaya Air Pusat (CWC) India, bahagian sungai telah meningkat kepada 152 meter pada Selasa, ia jauh melebihi paras amaran untuk potensi bahaya iaitu 151.4 meter. Paras yang dianggap berbahaya ialah 152.4 meter.Media tempatan melaporkan bahawa kali terakhir sungai itu mencecah dinding monumen yang dibina oleh Maharaja Mughal Shah Jahan itu adalah 45 tahun lalu iaitu sekitar tahun 1978.Visual dari kawasan itu pada Selasa menunjukkan dinding sempadan batu pasir merah Taj Mahal mula dikelilingi air berlumpur, dengan kepingan sampah terapung di dalamnya.Pegawai dari Kajian Arkeologi India (ASI), yang menyelia Taj Mahal bersama beberapa monumen lain di negara itu, berkata "tiada kebimbangan serius" mengenai monumen itu pada masa ini."Jika hujan diterima lebih banyak, atau air kekal setinggi ini selama beberapa hari, kami perlu menilai keadaan sekali lagi," kata Raj Kumar Patel, pakar arkeologi penguasa dengan ASI.Bagaimanapun Beberapa monumen dan taman lain yang terletak di sekitar Taj Mahal, lebih dekat dengan tebing Yamuna, "telah ditenggelami air" dan rosak, katanya.Ini termasuk makam Itimad-ud-Daulah, sering dipanggil "bayi Taj", yang bermula pada tahun 1600-an, dan Mehtab Bagh, juga dari tempoh yang sama, yang strukturnya telah rosak. Kawasan taman musnah sepenuhnya akibat ditenggelami air.Pelancong dari seluruh dunia tetap memasuki Taj Mahal kerana ia masih tidak terjejas oleh paras air yang semakin meningkat."Memang gila melihat air naik begitu ketara, tetapi melihat Taj Mahal itu indah," kata Mathew Kreton, 20, pelajar dari Lucerne, Switzerland.Penduduk tempatan lebih prihatin, bimbang sungai itu akan membanjiri kawasan rumah mereka."Kami telah menyimpan barang-barang kami di atas supaya ia tidak ditenggelami air sungai. Kami akan terus berjaga-jaga," kata Sundar Dubey, 49, yang tinggal berhampiran kuil.- REUTERS

(Paderi berjalan di dalam banjir di kuil Hindu di hadapan Taj Mahal/REUTERS)


Polis Las Vegas dapat waran geledah, kes pembunuhan Tupac

LOS ANGELES, 19 Julai- Polis Las Vegas yang menyiasat kes pembunuhan legenda rap Tupac Shakur hampir tiga dekad lalu memperoleh waran geledah baharu, kata seorang jurucakap pada Selasa.Artis "California Love" itu ditembak mati dalam kejadian di bandar Nevada. Ketika itu dia berusia 25 tahun namun pembunuhnya tidak pernah ditangkap.Jabatan Polis Metropolitan Las Vegas "boleh mengesahkan waran geledah telah diberikan" di bandar jiran Henderson pada Isnin, kata jurucakap itu dalam satu kenyataan yang dihantar melalui e-mel kepada AFP.Pencarian itu adalah "sebahagian daripada siasatan pembunuhan Tupac Shakur yang sedang dijalankan," katanya, tanpa memberikan sebarang butiran lanjut.Shakur mempunyai kerjaya yang singkat tetapi hebat dengan meraih populariti selain memiliki gaya tersendiri dan memiliki pengaruh yang cukup kuat. Dia pernah mencatatkan jualan album sebanyak 75 juta unit.Shakur juga menjadi tokoh penting dalam persaingan hip-hop yang dibanggakan dengan melakukan promosi yang sangat hebat di Pantai Timur dan Pantai Barat.Walaupun dilahirkan di New York, Shakur berpindah dengan keluarganya ke California. Dia telah mula dikenali di Pantai Barat.Kematian Shakur pada September 1996 mencetuskan pelbagai teori dan telah menarik perhatian media berkenaan kes kematiannya.Ramai percaya Shakur dibunuh kerana persaingan antara label muzik mereka, Death Row yang berpangkalan di LA dan Bad Boy Entertainment di New York.Tetapi beberapa ahli sejarah muzik berkata, perkara itu hanya berita yang sengaja dibesar-besarkan atas sebab komersial.- AFP

(Mural didedikasikan untuk ingatan penyanyi rap AS Tupac Shakur dilihat di Los Angeles/AFP)


Rusia serang Odesa lagi, Ukraine kekal tugas eksport bijirin

KIEV, 19 Julai- Rusia melancarkan serangan udara ke atas wilayah Odesa untuk malam kedua berturut-turut.Walau bagaimanapun, menurut pegawai Ukraine, pelabuhan utama itu akan kekal meneruskan tugasnya untuk mengeksport bijirin.Gabenor wilayah Odesa, Oleh Kiper, berkata di media sosial bahawa sistem pertahanan udara terlibat dalam menangkis serangan udara Rusia dan menggesa penduduk wilayah itu untuk berlindung.Serangan ke atas Odesa, salah satu pelabuhan utama Ukraine untuk mengeksport bijirin adalah sebahagian daripada serangan balas Rusia terhadap letupan di jambatan yang menghubungkan Rusia ke Semenanjung Crimea pada Isnin, yang mana Moscow menyalahkan Ukraine sebagai pencetus serangan.Tidak lama selepas jambatan itu "dilanggar" pada Isnin, Moscow menarik diri daripada perjanjian bijirin berusia setahun, satu langkah yang dikatakan Pertubuhan Bangsa Bersatu (PBB) berisiko menimbulkan kelaparan di seluruh dunia."Mereka cuba menakutkan seluruh dunia, terutamanya mereka yang ingin bekerja untuk koridor bijirin seperti Ukraine, Turki dan PBB."Tetapi saya fikir semua orang biasa, rasional akan melihat dan berkat: Odesa tidak takut, tidak takut dan tidak akan takut. Kami akan bekerja," Serhiy Bratchuk, jurucakap pentadbiran tentera Odesa, berkata dalam suara mesej di saluran Telegramnya awal hari Rabu.

Tentera Udara Ukraine memberi amaran tentang kemungkinan pelancaran peluru berpandu pelayaran Rusia dari Laut Hitam semalaman.Semua bahagian timur Ukraine berada di bawah amaran serangan udara, bermula sejurus selepas tengah malam pada Rabu.Namun, tiada komen segera dari Rusia mengenai serangan itu.Penulis blog tentera pro-Kremlin berkata bahawa serangan itu "besar-besaran" dan Moscow menggunakan gabungan peluru berpandu dan dron untuk menyerang Odesa dan kawasan lain.Reuters tidak dapat mengesahkan laporan secara bebas.Terdahulu, Kementerian Pertahanan Rusia berkata ia telah memukul sasaran tentera di dua bandar pelabuhan Ukraine semalaman sebagai "serangan balas dendam besar-besaran" sebagai tindak balas kepada serangan ke atas Jambatan Crimean.-REUTERS


Penggubahan wang haram, bekas Presiden Panama dijatuhi hukuman penjara

BANDARAYA PANAMA, 18 Julai- Mahkamah Panama menjatuhkan hukuman penjara lebih 10 tahun ke atas bekas Presiden, Ricardo Martinelli atas kesalahan pengubahan wang haram.Martinelli mengaku tidak bersalah terhadap keputusan kes itu, yang dikenali sebagai "Perniagaan Baru", mendakwa dana awam digunakan untuk membeli sebuah konglomerat media dan memberikan bekas presiden itu kepentingan majoriti.“Kita semua tahu mereka mahu mensabitkan saya kerana kepentingan politik. Saya tiada kaitan dengan dana haram,” kata Martinelli dalam video.Empat yang lain turut dijatuhkan hukuman pada Selasa kerana penglibatan mereka dalam skim itu, menurut kenyataan pejabat peguam negara.Martinelli diperintahkan membayar denda AS$19.2 juta selain menjalani hukuman penjara 128 bulan."Pasukan pembelaan akan merayu terhadap hukuman itu dan akan melaksana segala usaha perundangan yang ada," kata peguam Martinelli, Carlos Carrillo dalam sidang akhbar.

"Pencalonan Ricardo Martinelli Berrocal adalah kukuh," kata Carrillo sambil menyatakan dia masih layak bertanding jawatan presiden memandangkan ada masa untuk mencabar hukuman itu.

Bekas presiden itu juga menghadapi tuduhan pengubahan wang haram atas dakwaan penglibatannya dalam kes Odebrecht, skandal rasuah besar-besaran yang melibatkan pegawai awam di seluruh Amerika Latin.Dua daripada anak lelakinya kembali ke Panama awal tahun ini selepas berdepan hukuman penjara di Guatemala dan A.S. kerana pengubahan wang haram dalam kes yang dikaitkan dengan Odebrecht.Tinjauan yang diterbitkan pada bulan Mei oleh firma pengundian Campaigns & Elections Mexico meletakkan Martinelli sebagai pendahulu dalam pilihan raya akan datang, diikuti oleh bekas Presiden, Martin Torrijos.Martinelli menjadi calon rasmi pertama untuk pemilihan presiden Panama 2024 bulan lalu selepas dia dipilih oleh parti Realizando Metas, sebuah kumpulan yang diasaskannya dua tahun lalu.Amerika Syarikat menghalang Martinelli daripada memasuki negara itu pada Januari, menuduhnya menerima rasuah sebagai balasan untuk memberikan kontrak kerajaan secara tidak wajar semasa pentadbirannya pada 2009-2014.- REUTERS


Panas melampau di Eropah

ROME, 19 Julai- Sebilangan besar Eropah berada dalam keadaan panas diikuti dengan kebakaran hutan dan amaran kesihatan.Ketika ini sebahagian negara Asia dan Amerika Syarikat turut mengalami cuaca ekstrem.Anggota bomba memadamkan kebakaran di bahagian Greece dan Kepulauan Canary serta Sepanyol. Amaran haba telah dikeluarkan, manakala beberapa kanak-kanak di Sardinia Itali diberi amaran supaya tidak melakukan aktiviti di luar rumah atas faktor keselamatan.Menurut pegawai cuaca, di Amerika Syarikat, bandar Phoenix mencatatkan suhu 43.3 darjah Celcius (°C) untuk 19 hari berturut-turut. Ia memecahkan rekod 49 tahun dengan suhu tertinggi di kawasan itu.“Anda tidak boleh berada di jalanan, ia amat panas,” kata Lidia Rodriguez, 27, di Madrid.Pihak berkuasa telah memberi amaran berikutan cuaca panas melampau kerana bimbang ia akan menjejaskan kesihatan. Orang ramai digalakkan untuk minum air selain berlindung daripada matahari.Beberapa rekod suhu tempatan dipecahkan di selatan Perancis, kata perkhidmatan cuaca di sana.Meteo France berkata rekod 29.5 °C telah dicatat di resort ski Alpine Alpe d'Huez, yang terletak pada ketinggian 1,860 meter, manakala suhu di kaki bukit Pyrenees mencatatkan 40.6 °C untuk pertama kalinya.Agensi Meteorologi Dunia (WMO) PBB berkata trend gelombang haba "tidak menunjukkan tanda-tanda penurunan".“Keadaan ini akan berterusan dan dunia perlu bersedia untuk gelombang haba yang melanda,” John Nairn, Penasihat Kanan Haba Ekstrem di WMO memberitahu pemberita di Geneva.- AFP

(Pelancong di Sepanyol menggunakan payung bagi mengelakkan cuaca panas/AFP)


14 terbunuh dalam kejadian tanah runtuh di Colombia

COLOMBIA, 19 Julai- Pasukan penyelamat menggunakan dron bagi mencari mangsa yang terselamat pada Selasa selepas tanah runtuh yang diakibatkan oleh hujan lebat.Kejadian itu menyebabkan sekurang-kurangnya 14 orang maut dan lebih 10 individu hilang, kata pihak berkuasa.Gabenor Cundinamarca Nicolas Garcia berkata "14 mayat telah ditemukan" menjelang waktu tengah hari pada Selasa. Jumlah itu merupakan angka terbaharu daripada jumlah sebelum ini."Enam orang yang diselamatkan dibawa ke hospital," katanya dalam satu hantaran video di Twitter.Pengarah pertahanan awam wilayah Jorge Diaz memberitahu AFP, kira-kira 11 orang mungkin hilang, walaupun jumlah sebenar masih tidak diketahui. Beliau berkata pihak berkuasa sedang berusaha untuk mendapatkan maklumat penduduk yang tinggal di 20 rumah yang musnah dalam banjir itu.Alejandro Bernal dari Bogotá terus ke tempat yang dilanda banjir untuk mencari nenek, bapa saudara, sepupu dan rakannya yang tinggal di kawasan tersebut.“Kami mahu membantu untuk mencari mayat,” katanya kepada AFP. "Walaupun kita tidak dapat menjumpai mereka yang masih hidup, sekurang-kurangnya kita mengetahui keadaan mereka dan boleh disemadikan."Datuk Bandar Quetame Camilo Parrado berkata beberapa keluarga, "kehilangan dua, tiga, malah empat ahli keluarga."Lumpur dilonggokkan setinggi satu hingga dua meter di beberapa tempat. Parrado memberitahu El Dorado Radio, operasi mencari dan menyelamat "sangat kompleks".Menurut datuk bandar "Agensi bantuan dengan dron" terlibat dalam pencarian.Tentera mengerahkan kira-kira 80 tentera untuk membantu dalam usaha mencari.Manakala anggota bomba telah memindahkan berpuluh-puluh mangsa yang terselamat.- AFP

(Pasukan penyelamat menggunakan dron bagi mengesan mangsa kejadian tanah runtuh/AFP)


Kebakaran hutan di Switzerland, beberapa kampung dikosongkan

SWITZERLAND, 18 Julai - Polis Switzerland mengarahkan penduduk di beberapa buah kampung supaya berpindah ekoran kebakaran hutan yang semakin merebak.Kira-kira 200 anggota bomba, tentera, polis dan agensi lain bekerjasama memadamkan api dengan menggunakan helikopter, di kawasan terlibat."Api merebak ke arah Ried-Morel-Rederhorn," kata polis dalam satu kenyataan ringkas di Twitter.Polis berkata, perkampungan Ried-Morel dan beberapa kampung lain akan dikosongkon.Air Zermatt, yang mengendalikan empat daripada helikopter berkata, usaha memadamkan kebakaran akan diteruskan sepanjang malam. Polis Valais menyiarkan gambar yang menunjukkan sebuah helikopter menyimbah air di kawasan kebakaran.Valis mengalami suhu panas melebihi 30 Celsius. - REUTERS


Lapan maut dalam runtuhan bangunan di Mesir

(Responden pertama dan penduduk tempatan mencari mangsa yang terselamat dalam runtuhan bangunan di Kaherah/ AFP)

KAHERAH, 18 Julai- Lapan orang termasuk tujuh sekeluarga terbunuh di Kaherah apabila sebuah bangunan kediaman di ibu negara Mesir runtuh, kata pihak pendakwaan awam dan media kerajaan.Kenyataan daripada pihak pendakwaan awam berkata bangunan di daerah Hadayek al-Qubba di bandar itu "roboh sepenuhnya", telah membunuh lapan orang.“Pekerja pertahanan awam menarik keluar sembilan orang, antaranya seorang wanita yang cedera, manakala lapan yang lain telah meninggal dunia”, tambah kenyataan itu.Lima lagi terselamat setelah berjaya meloloskan diri sebelum insiden runtuhan berlaku.Ia berkata wanita itu dan dua penduduk memberi keterangan bahawa runtuhan itu disebabkan oleh seorang penduduk yang baru-baru ini merobohkan dinding di flat tingkat satunya", walaupun jiran lain memintanya untuk tidak berbuat demikian.Pihak pendakwaan memerintahkan penahanan pemilik bangunan, kontraktor yang bertanggungjawab bagi kerja-kerja itu dan seorang pekerjanya untuk disoal siasat.

Akhbar kerajaan Al-Ahram, memetik seorang penduduk di kawasan itu, melaporkan bahawa tujuh sekeluarga telah terbunuh.Sebilangan besar bangunan di tengah Kaherah bermula pada abad ke-19 dan awal abad ke-20, dan banyak yang usang atau dalam beberapa kes telah ditinggalkan.Mesir telah merekodkan beberapa kejadian maut akibat bangunan runtuh dalam beberapa tahun kebelakangan ini.Ia disebabkan ketidakpatuhan terhadap peraturan bangunan dan perancangan bandar. -AFP


Chongqing buka pusat perlindungan 'penyejukan' persediaan hadapi panas melampau

CHINA, 18 Julai - Stesen kereta api di seluruh bandar barat daya China Chongqing, menyediakan 127 pusat perlindungan 'penyejukan' yang membolehkan penduduk mendapatkan perlindungan di dalam bangunan berhawa dingin, lapor penyiar CCTV negeri.Ia sebagai langkah negara itu menyediakan tempat selesa ketika dilanda musim panas melampauKebanyakan tempat perlindungan dilengkapi dengan penghawa dingin, air percuma, dan ubat-ubatan untuk memerangi strok haba, kata CCTV.Menurut laporan cuaca tempatan, suhu di Chongqing mencecah 37 darjah Celsius (98.6 Fahrenheit) dalam beberapa hari kebelakangan ini.Keadaan itu dijangka meningkat sehingga beberapa minggu akan datang.

Rakaman CCTV menunjukkan pekerja di stesen kereta api melakukan penyelenggaraan di landasan kereta api dan talian elektrik sebagai persediaan menghadapi peningkatan suhu.Tahun lalu, Chongqing dilanda kemarau melampau, menyebabkan kebakaran hutan dan empangan hidroelektrik yang teruk. - REUTERS


Penduduk terjejas banjir di Fuzhou diselamatkan

CHINA, 18 Julai - Operasi mencari dan menyelamat (SAR) sedang dijalankan di kawasan-kawasan yang ditenggelami air akibat banjir, di wilayah Fujian selatan China.Rakaman dari Jabatan Bomba Fuzhou menunjukkan penduduk terjejas banjir dibawa keluar dari kawasan yang dinaiki air, menurut Biro Meteorologi Fujian.Taufan Talim menyebabkan hujan lebat dan banjir di selatan China.Reuters mengesahkan lokasi video itu ialah di Fuzhou, wilayah Fujian, China.Taufan Malim melanda wilayah Guangdong yang membawa kepada ribut tropika.Menurut Pentadbiran Meteorologi China, taufan itu dijangka akan bergerak ke utara Vietnam. - REUTERS


Musim panas Eropah tarik pelancong pilih ke negara sejuk

ITALI, 18 Julai - Lebih ramai pelancong memilih untuk ke kawasan yang lebih sejuk atau bercuti pada musim cuti bunga bagi mengelakkan cuaca panas melampau. Perkara itu diramalkan badan pelancongan dan pakar berkenaan panas melampau di seluruh selatan Eropah.Data Suruhanjaya Perjalanan Eropah (ETC) merekodkan bilangan pelancong ke Mediterranean berkurangan sebanyak 10% berbanding tahun lalu selepas kemarau dan kebakaran hutan.Destinasi seperti Republik Czech, Denmark, Ireland dan Bulgaria menyaksikan peningkatan minat pelancongan dari seluruh dunia.Laporan badan perdagangan itu juga melaporkan sebanyak 7.6% pengembara melihat keadaan cuaca ekstrem sebagai kebimbangan utama bagi perjalanan antara bulan Jun dan November.

Pakar meteorologi meramalkan suhu semasa di Eropah mungkin melepasi rekod 48.8 darjah Celsius (119.84 Fahrenheit), yang ditetapkan di Sicily pada Ogos 2021.Keadaan itu menimbulkan kebimbangan dalam kalangan penduduk, jika cuaca panas melamoau menyebabkan kes kematian berulang seperti tahun lalu. - REUTERS


Kadar vaksinasi kanak-kanak seluruh dunia kembali meningkat

GENEVA, 18 Julai- Rutin vaksinasi kanak-kanak kembali meningkat selepas jatuh mendadak semasa pandemik COVID-19. Menurut data yang dikeluarkan pelbagai agensi kanak-kanak dan kesihatan Pertubuhan Bangsa Bersatu (PBB), empat juta kanak-kanak menerima vaksin rutin sepenuhnya, tahun lepas.Menurut Pengarah Vaksin Pertubuhan Kesihatan Sedunia, Kate O'Brien, angka itu satu berita baik. "Secara purata, kadar imunisasi dalam kalangan kanak-kanak di seluruh dunia kembali stabil ke arah mencapai sasaran yang ditetapkan sebelum wabak melanda," katanya.

Ketua Pertubuhan Kesihatan Sedunia (WHO), Tedros Adhanom Ghebreyesus turut bersetuju, menyifatkan data baharu tersebut sebagai "menggalakkan".-AFP


Presiden Korea Selatan gesa sistem tindak balas bencana dirombak

(Kerja-kerja pembersihan diteruskan di Korea Selatan/Foto Reuters)

SEOUL, 18 Julai- Presiden Korea Selatan, Yoon Suk Yeol menggesa pegawai untuk menggerakkan semua sumber yang ada bagi mempercepat kerja pemulihan.Menyifatkan situasi semasa yang berlaku kini sebagai 'kecemasan', perkara itu dinyatakan beliau pada mesyuarat Kabinet hari ini.Yoon turut menggesa sistem tindak balas bencana di negara itu dirombak."Kita perlu mengubah asas sistem pengurusan bencana dan kaedah tindak balas kita. Perubahan iklim menyebabkan bencana alam yang melampau."Kita perlu mewujudkan sistem pemantauan digital yang boleh berfungsi secara sistematik pada waktu biasa. Kerajaan pusat dan kerajaan tempatan perlu bekerjasama di peringkat nasional, dan pakar harus terlibat," katanya.

(Presiden Korea Selatan, Yoon Suk Yeol/Foto Reuters)

Ketika ini, kerja-kerja pemulihan diteruskan di Korea Selatan, selepas hujan lebat turun selama beberapa hari. Lebih 40 orang dilaporkan terbunuh dalam tempoh kurang seminggu akibat kejadian berkaitan hujan lebat di negara itu.Ini termasuk 14 yang maut apabila air banjir memerangkap mereka di jalan bawah tanah di bandar Cheongju, menimbulkan keraguan terhadap usaha negara itu untuk bersiap sedia menghadapi hujan lebat yang lebih kerap.Setahun selepas Korea Selatan berikrar meningkatkan kesiapsiagaan menghadapi cuaca ekstrem yang didorong oleh perubahan iklim, pakar menyifatkan usaha itu masih belum mencukupi.-REUTERS


Taufan Talim badai selatan China

ZHANJIANG, 18 Julai- Taufan Talim yang membadai China pada petang Isnin, mendorong pihak berkuasa mengeluarkan amaran banjir.Selain membatalkan penerbangan dan kereta api serta mengarahkan orang ramai untuk kekal berada di rumah.Taufan Talim merupakan taufan pertama membadai China tahun ini.Rakaman yang dikongsi stesen penyiar CCTV pada Selasa menunjukkan hujan lebat dan angin kencang, melanda bandar pelabuhan Zhanjiang di wilayah Guangdong.Menurut Biro Cuaca Guangdong, Talim membadai bandar Zhanjiang pada pukul 10.20 malam, dengan kelajuan angin tertinggi 136.8 kilometer sejam.Sekiranya kelajuan angin melebihi 150 kilometer sejam, ia akan meletakkan Talim dalam kategori taufan dahsyat, sangat jarang berlaku pada awal musim hujan ini.

Taufan Talim dijangka bergerak pada kelajuan 20 kilometer sejam ke barat laut dan ke wilayah Guangxi, hari ini.-REUTERS

(Taufan Talim merupakan taufan pertama membadai China tahun ini/Foto Reuters)


Puluhan mayat ditemukan dalam kubur tidak bertanda di Mexico

(Ratusan ahli keluarga orang hilang di Mexico mengadakan demonstrasi di Guadalajara pada 16 Julai 2023/Foto AFP)

MEXICO CITY, 18 Julai- Pencarian puluhan ribu orang yang hilang di Mexico sejak beberapa dekad kebelakangan ini telah menemukan 24 kubur tidak bertanda di negeri Tamaulipas.Jurucakap Keselamatan Tamaulipas, Jorge Cuellar berkata 11 kubur ditemukan di Reynosa, sebuah bandar berhampiran sempadan dengan Amerika Syarikat dan dianggarkan mengandungi 22 mayat."Kebanyakan tulang yang ditemui dianggarkan telah tertanam antara 10 dan 14 bulan lalu," katanya kepada akhbar Milenio.Negeri Tamaulipas di utara adalah antara kawasan di negara itu yang dilanda jenayah terancang.Mexico telah merekodkan lebih daripada 110,000 kes kehilangan orang, majoriti dikaitkan dengan organisasi jenayah sejak 1962.Ia juga telah mencatatkan lebih 350,000 pembunuhan sejak pelancaran serangan anti-dadah yang kontroversi melibatkan tentera pada Disember 2006.Tamaulipas merupakan kawasan yang kerap berlaku perbalahan antara kumpulan jenayah terancang yang bergelut dengan laluan pengedaran dadah.Pada bulan Mac lalu, empat rakyat Amerika telah diculik di bandar Matamoros oleh pengedar dadah yang disyaki.Dengan kira-kira 13,000 kes di dalam rekod, Tamaulipas mempunyai jumlah kedua tertinggi orang hilang selepas negeri Jalisco, yang mempunyai hampir 15,000 kes.-AFP


Meta didenda AS$100,000 sehari, jika terus eksploitasi data pengguna

OSLO, 18 Julai- Agensi Perlindungan Data Norway pada Isnin memberi amaran, melarang syarikat pengendali Facebook dan Instagram, Meta daripada menggunakan maklumat peribadi pengguna bagi tujuan pengiklanan.Firma itu bakal didenda AS$100,000 sehari jika terus mengeksploitasi data penggunanya.Badan pemantau Norway, Datatilsynet mendedahkan Meta menggunakan maklumat seperti lokasi pengguna, kandungan yang disukai dan siaran mereka untuk tujuan pemasaran.Aktiviti itu menyalahi undang-undang. "Agensi Perlindungan Data Norway menganggap amalan Meta adalah menyalahi undang-undang dan kerana itu mengenakan larangan di Facebook dan Instagram," katanya dalam satu kenyataan.Larangan tersebut akan dilaksana selama tiga bulan, bermula 4 Ogos untuk memberi Meta masa mengambil langkah pembetulan. "Kami akan menganalisis keputusan itu, tetapi tiada kesan serta-merta ke atas perkhidmatan kami,” kata Meta kepada AFP dalam satu kenyataan.-AFP


Ukraine aktifkan pertahanan udara di Odesa

KIEV, 18 Julai- Ukraine mula mengaktifkan pertahanan udara di pantai Odesa awal Selasa, beberapa jam selepas Rusia enggan melanjutkan perjanjian membenarkan eksport bijirin dari rantau itu."Kerja tempur pertahanan udara di Odesa diteruskan," kata Sergiy Bratchuk, jurucakap wilayah tentera Odessa, di Telegram.Wilayah Odesa di selatan Ukraine adalah rumah kepada terminal maritim yang menjadi kunci kepada perjanjian eksport bijirin yang telah tamat tempoh antara Moscow dan Kiev.Rusia menyerang selatan Ukraine dengan dron," kata ketua pentadbiran tentera wilayah Odesa, Oleg Kiper, di Telegram.Beliau memberi amaran kepada penduduk supaya tinggal di pusat perlindungan.Amaran udara juga diumumkan di Mykolayiv, Kherson, Zaporizhzhia, Donetsk, Kharkiv, Dnipropetrovsk, Poltava, Kirovograd dan Cherkasy.Pencerobohan Rusia tahun lalu menyaksikan pelabuhan Laut Hitam Ukraine disekat oleh kapal perang sehingga perjanjian yang ditandatangani pada Julai 2022, membenarkan laluan eksport bijirin kritikal.Perjanjian itu tamat pada tengah malam di Istanbul pada pukul 2100 waktu tempatan selepas Rusia menolak lanjutan, dengan alasan bahawa unsur-unsur perjanjian yang membenarkan eksport makanan dan baja Rusia tidak dihormati.- AFP

(Presiden Ukraine, Volodymyr Zelensky pada 8 Julai 2023 meninggalkan mesej pada papan tandabertulis "Pulau Ular" semasa lawatannya ke Pulau Ular (Pulau Zmiinyi), wilayah Odesa/AFP)


Pelukis jadikan lereng gunung sebagai kanvas

VILLARS-SUR-OLLON, 18 Julai -Seorang pelukis Switzerland menjadikan lereng gunung di sebuah kampung sebagai kanvas lukisnya.Pelukis berkenaan, SAYPE menghasilkan dua lukisan gergasi yang memperlihatkan kanak-kanak sedang melukisMenurut SAYPE, dia menghasilkan lukisan gergasi itu menggunakan kapur dan juga arang.Lukisan berkenaan dilakar diatas rumput hijau dan dapat dilihat umum dengan jelas bergantung kepada keadaan cuaca.SAYPE turut berkata lukisan gergasi berkeluasan kira-kira 3,000 meter itu dapat dilihat daripada puncak gunung."Kanak-kanak mempunyai pandangan berbeza. mereka melukis pelbagai perkara.Meski berbeza pandangan, lukisan mereka menyempurnakan antara satu sama lain", katanya.SAYPE dikenali dengan hasil kerjanya yang terkenal iaitu "Beyond Walls" lukisan yang menggunakan semburan cat yang memaparkan tangan gergasi yang berpegangan antara satu sama lain di atas tanah di bandar yang berbeza di seluruh dunia, termasuk Berlin, Paris, Istanbul dan Cape Town.-REUTERS


Pita kumpul sokongan untuk pengundian kedua calon PM

(Pita Limjaroenrat bercakap kepada media semasa akhbar selepas pertemuan dengan gabungan lapan parti di Bangkok/File AFP)

BANGKOK, 18 Julai- Pemimpin reformis liberal, Pita Limjaroenrat yang menerajui Parti Move Forward (MFP) mengumpul sokongan untuk pengundian memilih perdana menteri selepas senator yang dilantik junta menggagalkan percubaan pertamanya.Usaha untuk memilih kerajaan menemui jalan buntu dengan keengganan parlimen untuk menyokong pencalonan Pita yang mengetuai MFP memenangi kerusi terbanyak dalam pilihan raya Mei.Penggubal undang-undang menganggap ikrar partinya untuk memperbaharu undang-undang fitnah diraja tidak boleh diterima dan pencalonan ahli politik berpendidikan Harvard itu minggu lalu kekurangan 51 undi.Pita berkata gabungan lapan parti yang menyokongnya telah bersetuju untuk mencalonkan semula beliau bagi undian kedua esok."Kami masih berbincang untuk mencari lebih banyak sokongan," katanya kepada pemberita.“Ada beberapa yang terlepas undi kerana tugas lain,” katanya. "Masih ada harapan mereka akan memberi undi."Senator lantikan junta menentang cadangan MFP melonggarkan undang-undang fitnah diraja yang memperuntukkan hukuman penjara sehingga 15 tahun jika sabit kesalahan. -APF


Lima orang terbunuh, pesawat ringan rempuh hangar di Poland

(Jurucakap polis Warsaw, Sylwester Marczak ketika sidang media berhubung kemalangan yang berlaku/Foto AFP)

WARSAW, 18 Julai- Lima orang maut, manakala dua parah dan lapan lagi cedera apabila sebuah pesawat ringan jenis Cessna 208 merempuh hangar sebuah lapangan terbang, di sini pada Isnin.Pasukan penyelamat berkata ketika dirempuh, terdapat 13 lagi individu sedang berteduh di bawah hangar berkenaan berikutan ribut."Lima orang maut dan lapan lagi cedera, dua daripadanya parah," kata jurucakap polis Warsaw, Sylwester Marczak, sambil menambah juruterbang antara yang terbunuh.Pesawat berkenaan jatuh di perkampungan Chrcynno, 47 kilometer dari Warsaw, iaitu sebuah lapangan terbang kecil yang terkenal dengan latihan payung terjun.Jabatan bomba tempatan turut menyiarkan gambar menunjukkan ekor pesawat itu menonjol keluar dari hangar di laman Facebook.Marczak berkata, pihak polis telah dimaklumkan mengenai kejadian sekitar 5.30 waktu tempatan dan segera melancarkan siasatan.Terdahulu, Menteri Kesihatan Poland, Adam Niedzielski menerusi kemas kini di Twitter memberitahu empat helikopter dan 10 ambulans telah dihantar ke lokasi kejadian.-AFP

(Keadaan pesawat ringan yang merempuh hangar sebuah lapangan terbang di Warsaw/Foto AFP)


Ukraine tekad teruskan eksport bijirin

KIEV, 18 Julai- Ukraine bersedia meneruskan eksport bijirin, kata Presiden Volodymyr Zelensky selepas Rusia mengumumkan ia akan keluar daripada perjanjian membuka sekatan penghantaran daripada pengeluar utama itu.Perjanjian itu, yang membolehkan eksport lebih 32 juta tan bijirin Ukraine sepanjang tahun lepas, dijadualkan tamat pada hari Isnin.“Walaupun tanpa Persekutuan Rusia, segala-galanya mesti dilakukan supaya kita boleh menggunakan koridor Laut Hitam ini,” kata Zelensky dalam komen yang diedarkan di media sosial oleh jurucakapnya, Sergiy Nykyforov."Kami tidak takut. Kami telah didekati oleh syarikat yang memiliki kapal. Mereka berkata bahawa mereka sudah bersedia untuk meneruskan penghantaran," tambahnya.Zelensky berkata: "Ukraine, Pertubuhan Bangsa Bersatu dan Turki boleh bersama-sama memastikan operasi koridor makanan dan pemeriksaan kapal diteruskan."Saya telah menghantar surat rasmi kepada Presiden Turki (Recep Tayyip) Erdogan dan Setiausaha Agung PBB (Antonio) Guterres dengan cadangan untuk meneruskan Inisiatif Bijirin Laut Hitam dalam format tiga pihak."Presiden Rusia, Vladimir Putin telah berulang kali mengancam untuk menarik diri daripada perjanjian itu, dengan alasan bahawa perjanjian yang membenarkan eksport makanan dan baja Rusia tidak dihormati.Rusia juga menuduh negara kaya mendapat keuntungan daripada sebahagian besar eksport Ukraine. -AFP

(Perjanjian itu telah membolehkan eksport dalam kargo lebih daripada 32 juta tan bijirin Ukraine sepanjang tahun lepas/AFP)


Hujan lebat berterusan rakyat Malaysia di Korea Selatan dinasihat berwaspada

KUALA LUMPUR, 17 Julai - Rakyat Malaysia di Korea Selatan dinasihatkan agar mengambil langkah berjaga-jaga susulan Pentadbiran Meteorologi Korea mengeluarkan amaran hujan lebat di seluruh negara.Kedutaan Malaysia di Seoul mengeluarkan hebahan itu selepas menyaksikan banjir buruk sejak beberapa hari lalu.“Seperti yang dikeluarkan oleh Pentadbiran Meteorologi Korea dan berdasarkan ramalan cuaca, hujan lebat disertai petir dan kilat berkemungkinan berlaku sehingga menyebabkan banjir di kawasan tanah rendah, sungai dan takungan serta menjejaskan laluan pejalan kaki dan jalan bawan tanah di sepanjang sungai.“Kami ingin mengingatkan semua rakyat Malaysia agar mengambil langkah berjaga-jaga dengan mengelak kawasan tersebut.“Di samping itu, sila berhati-hati apabila melalui tapak pembinaan, cerun, dinding penahan dan sebagainya,” menurut @MYEmbSeoul menerusi ciap akaun Twitternya hari ini.Rakyat Malaysia yang berdepan dengan kecemasan boleh menghubungi nombor telefon  +8210 8974 8699 atau e-mel, This email address is being protected from spambots. You need JavaScript enabled to view it..Terdahulu, media tempatan melaporkan empat lagi mayat ditemukan dari laluan bawah tanah yang ditenggelami air di tengah Korea Selatan.Penemuan mayat itu sekali gus merekodkan angka korban meningkat kepada 49 orang.

ARTIKEL BERKAITAN:Penyelamat Korea Selatan bawa keluar lapan mayat dari terowongTragedi terowong banjir: Angka korban di Korea meningkat 49 orang


Kebakaran luar kawalan: 4,500 hektar hutan di La Palma terjejas

MADRID, 17 Julai - Kebakaran luar kawalan di La Palma, Kepulauan Canary telah memusnahkan 4,500 hektar hutan di Sepanyol.Pihak berkuasa Sepanyol menyatakan telah memindahkan lebih daripada 2,500 penduduk.Sehingga kini 4,000 orang dipindahkan di pulau La Palma.Seramai 300 anggota bomba dikerahkan ke lapangan sebagai usaha mengawal kebakaran.Pesawat turut digunakan bagi memadam kebakaran yang telah menyebabkan sekurang-kurangnya 20 rumah musnah.Menteri Pelancongan, Hector Gomez memberitahu, Angin dan keadaan iklim serta gelombang panas menyebabkan kebakaran merebak dengan cepat.Pihak berkuasa pulau La Palma menyeru orang ramai supaya berpindah bagi membolehkan usaha kecemasan dapat berjalan dengan lancar.Menurut data Sistem Maklumat Kebakaran Hutan Eropah, Sepanyol mengalami hampir 500 kebakaran hutan pada tahun 2022, yang memusnahkan lebih 300,000 hektar hutan.Setakat tahun ini, Sepanyol telah kehilangan 66,000 hektar lagi akibat kebakaran hutan.Kepulauan Canary milik Sepanyol ini terletak di luar pantai barat laut Afrika. - REUTERS


Lagi letupan gas restoran barbeku di China seorang terkorban

BEIJING, 17 Julai - Letupan gas di sebuah restoran di wilayah Jiangsu di timur China telah mengorbankan seorang mangsa manakala seorang lagi cedera.Tangki gas itu meletup di sebuah restoran barbeku di bandar Yancheng.Insiden gas meletup itu mencetuskan kebimbangan terhadap keselamatan pelanggan selepas beberapa siri kemalangan yang sama turut berlaku pada bulan lalu.Pihak berkuasa berkata, pemilik restoran telah ditahan polis dan siasatan sedang dijalankan.Pada Jun, letupan gas di restoran barbeku mengorbankan 31 orang nyawa di barat laut wilayah Ningxia.Letupan disyaki berpunca daripada kebocoran tangki gas petroleum cecair di Restoran Barbeku Fuyang, sekitar 8.40 malam waktu tempatan, di jalan yang padat pengunjung di Wilayah Xingqing, Yinchuan.Tragedi berlaku pada permulaan cuti tiga hari sempena Pesta Bot Naga, ketika sebahagian besar penduduk China keluar berhibur bersama rakan mereka.Dalam masa kurang seminggu, dua letupan di restoran lain turut dilaporkan termasuk di wilayah Gansu yang mencederakan dua orang mangsa.Selepas letupan itu, kebimbangan dan kritikan mulai hebat diperkatakan di laman sesawang Weibo."Adakah kita tidak belajar dari apa yang telah berlaku," soal seorang pengguna.

Kemalangan akibat letupan gas dan bahan kimia bukan perkara luar biasa di China walaupun bertahun-tahun usaha telah dilakukan untuk meningkatkan keselamatan."Mereka yang menjalankan restoran barbeku perlu menjalani pemeriksaan terhadap penggunaan tong gas," kata salah seorang pengguna di China. - REUTERS

ARTIKEL BERKAITAN:31 maut, letupan gas restoran barbeku


Gaji minimum $500 di Brunei bagi semua indsutri sektor swasta

BANDAR SERI BEGAWAN, 17 Julai - Brunei akan memperkenalkan dasar gaji minimum bagi semua industri dalam sektor swasta, titah Sultan Hassanal Bolkiah pada Sabtu lalu.Memetik laporan The Scoop, baginda bertitah usaha itu adalah "satu langkah ke arah memperkukuhkan kehidupan dan kesejahteraan rakyat" dan menggesa sektor perniagaan untuk menyokong dasar berkenaan.Jabatan Buruh melalui kenyataan berkata, dasar gaji minimum akan dilaksanakan melalui dua fasa bagi kedua-dua pekerja tempatan dan pekerja dari luar negara.Sama ada mereka bekerja sepenuh masa atau secara sambilan.Fasa pertama meliputi sektor perbankan dan kewangan serta sektor infokom (ICT), manakala gaji minimum bagi sektor lain akan diumumkan pada tarikh lain.Pekerja sepenuh masa dalam bidang perbankan, kewangan dan ICT layak menerima pendapatan minimum $500 (RM1700) sebulan, manakala pekerja sambilan layak menerima sekurang-kurangnya $2.62 (RM9.00) sejam.Menurut laporan The Scoop, gaji minimum akan diberikan sebelum sumbangan ke akaun-akaun persaraan.

Jabatan Buruh menyatakan majikan akan diberikan tempoh peralihan selama enam bulan bagi mengemas kini kontrak pekerja jika perlu.Sementara itu, pekerja yang berpendapatan di bawah nilai gaji minimum, majikan mesti mengemas kini kontrak mereka bagi menyelaraskan kadar gaji minimum dan mendapatkan tandatangan pekerja bagi syarat baharu itu.Undang-undang baharu bagi gaji minimum tersebut berkuat kuasa mulai 12 Julai lalu."(Undang-undang baru itu) bertujuan menetapkan pendapatan asas yang munasabah bagi memenuhi keperluan penting kakitangan, melindungi pekerja dari gaji terlalu rendah, mendorong pekerja tempatan dan merangsang pertumbuhan sosioekonomi," menurut jabatan itu, seperti dipetik laporan The Scoop.Majikan yang tidak mematuhi arahan baru itu boleh dijatuhi hukuman penjara sehingga setahun dan didenda sehingga $3,000 (RM10,000). - AGENSI


Ribut Talim dijangka bandar China malam ini, semua penerbangan dibatalkan

(Pihak berkuasa di Hainan meminta kapal di perairan berhampiran kembali ke pelabuhan/FOTO REUTERS)

BEIJING, 17 Julai - Peramal kaji cuaca China berkata, ribut tropika Talim bakal melanda selatan China malam ini.Ini sekali gus menyebabkan banyak penerbangan akan dibatalkan, selain penduduk diminta untuk kekal di rumah.Pentadbiran Meteorologi China turut mengeluarkan amaran jingga untuk Talim iaitu kedua tertinggi, hari ini berkata kekuatan ribut itu dijangka meningkat kepada taufan pada masa ia mendarat di sepanjang pantai selatan dari Guangdong ke Hainan.Selain itu, pihak berkuasa tempatan juga mengarahkan kapal supaya berpatah balik daripada melalui kawasan perairan negara itu.Menurut ramalan cuaca, Talim dijangka menjadi taufan keempat pada tahun ini tetapi merupakan yang pertama mendarat di China.China mempunyai sistem amaran cuaca yang memiliki empat warna mengikut peringkat yang mana warna oren adalah amaran kedua tertinggi.

Pusat kaji cuaca berkata Talim terletak 375km (230 batu) tenggara Bandar Zhanjiang di wilayah Guangdong, bergerak pada kelajuan 20km sejam (12 mph).Pihak berkuasa di Hainan meminta kapal di perairan berhampiran kembali ke pelabuhan dan perkhidmatan feri di antara Hainan dan Guangdong ditangguhkan awal Ahad.Berdasarkan maklumat pusat meteorologi, Talim yang terletak 375 kilometer (km) di tenggara bandar Zhanjiang di wilayah Guangdong kini bergerak pada kelajuan 20km sejam.Pusat meteorologi turut meramalkan angin ribut di laut berhampiran wilayah selatan dan hujan lebat luar biasa dari 250 hingga 280 milimeter (mm) di pantai barat daya Guangxi dan utara Pulau Hainan.Media tempatan melaporkan Lapangan Terbang Zhuahi Jinwan di Guangdong membatalkan 43 penerbangan masuk dan 36 penerbangan keluar hari ini.Manakala Lapangan Terbang Antarabangsa Meilan di ibu kota Hainan Haikou dan Lapangan Terbang Qionghai Boao membatalkan semua penerbangan.Sementara itu kereta api berkelajuan tinggi dan kereta api pinggir bandar di Hainan juga ditangguhkan. Laluan yang menghubungkan ke Pulau Pelancongan juga ditutup sehingga Jumaat. – REUTERS


Budi Arie, Menkominfo baharu Indonesia

JAKARTA, 17 Julai- Presiden Indonesia Joko Widodo melantik Menteri Komunikasi dan Informatika baharu dalam rombakan kabinet selepas menteri sebelumnya ditahan kerana terbabit siasatan rasuah.Budi Arie Setiadi menggantikan Johnny G Plate, yang ditahan pada Mei atas tuduhan menuntut sogokan berkaitan projek telekomunikasi kerajaan untuk meluaskan akses internet sekali gus menyebabkan negara itu kerugian setengah bilion dolar.Plate, yang menafikan dakwaan itu, adalah anggota kelima dalam dua penggal pentadbiran Widodo yang ditahan dalam skandal rasuah sejak 2014.Penyiasat berkata projek telekomunikasi terbabit menanggung kerugian negara sebanyak lapan trilion rupiah (AS$533 juta).Plate berdepan hukuman penjara seumur hidup jika didapati bersalah atas pelbagai pertuduhan bawah undang-undang antirasuah Indonesia.Penyiasat turut menamakan tujuh lagi suspek dalam kes itu, termasuk seorang pekerja anak syarikat gergasi telekomunikasi China, Huawei.Widodo menggugurkan Plate daripada jawatannya pada Isnin dan mengarahkan Timbalan Menteri Desa, Pembangunan Daerah Tertinggal, dan Transmigrasi, Budi Arie Setiadi untuk memangku tugas menjalankan projek membina stesen pangkalan transceiver (BTS) bagi meningkatkan akses internet di seluruh negara."Kami menghormati proses undang-undang, tetapi BTS harus diteruskan kerana ia berkaitan dengan perkhidmatan awam, khususnya untuk penduduk di kawasan terpencil," kata Widodo kepada pemberita.Budi adalah pengerusi kumpulan sukarelawan yang menyokong kempen presiden Widodo pada 2014.Sebagai sebahagian daripada rombakan kabinet, Widodo turut melantik lima timbalan menteri lain dan dua ahli lembaga penasihat presidennya.-AFP


Majlis Keselamatan PBB anjur persidangan bincang risiko AI

LONDON, 17 Julai- Majlis Keselamatan Pertubuhan Bangsa-Bangsa Bersatu akan mengadakan persidangan rasmi pertamanya mengenai teknologi kecerdasan buatan (AI) minggu ini di New York, dengan Britain menggesa dialog antarabangsa mengenai kesannya terhadap keamanan dan keselamatan global.Kerajaan di seluruh dunia sedang mempertimbangkan cara untuk mengurangkan bahaya teknologi AI, yang boleh membentuk semula ekonomi global dan mengubah landskap keselamatan antarabangsa.Britain kini memegang jawatan presiden bergilir Majlis Keselamatan PBB bulan ini Setiausaha Luar Britain James Cleverly akan mempengerusikan persidangan pada Selasa.Pada Jun, Setiausaha Agung PBB Antonio Guterres menyokong cadangan beberapa eksekutif kecerdasan buatan untuk mewujudkan badan pemerhati AI antarabangsa seperti Agensi Tenaga Atom Antarabangsa (IAEA). -REUTERS


Which? seru kerajaan bertindak terhadap harga barangan runcit

LONDON, 17 Julai- Kumpulan pengguna British Which? menggesa kerajaan mengambil tindakan untuk menyokong isi rumah apabila badan pemerhati persaingan menerbitkan ulasannya mengenai harga barangan runcit, dengan mengatakan beberapa harga makanan telah melonjak sebanyak 175 peratus sejak 2021.Berdasarkan analisis membabitkan lebih daripada 21,000 produk makanan dan minuman di pasar raya Tesco, Sainsbury's, Asda, Morrisons, Aldi, Lidl, Waitrose dan Ocado, Which? mendapati harga barangan di pasar raya meningkat sebanyak 25.8 peratus antara Jun 2021 dan Jun 2023.Harga makanan telah didorong oleh peningkatan kos untuk makanan haiwan, baja dan bahan api serta tenaga dan buruh. Kadar penuaian yang lemah, selesema burung turut menyumbang kepada permasalahan tersebut.Namun, Which? berkata penemuannya menunjukkan beberapa produk pasar raya telah dilanda inflasi tinggi yang tidak seimbang.Pihak Berkuasa Persaingan dan Pasaran (CMA) akan menerima kemas kini mengenai persaingan dan harga dalam sektor runcit bulan ini. CMA sebelum ini berkata ia tidak menemui bukti yang menunjukkan kebimbangan khusus mengenai perkara itu."Jika isu persaingan dikenal pasti, CMA harus bersedia untuk mengambil tindakan yang sewajarnya," Which? berkata, sambil menambah, Menteri kewangan Jeremy Hunt juga harus memberikan maklumat terkini mengenai perkembangannya mengenai persetujuan langkah dengan industri untuk mengurangkan tekanan ke atas pengguna.Pasar raya UK telah menolak dakwaan bahawa mereka mengaut keuntungan melalui krisis kos sara hidup.Menjawab Which?, Konsortium Runcit British, yang mewakili pasar raya utama, berkata peruncit tidak menyebabkan pengguna mengalami semua tekanan kos yang mereka hadapi."Kerja keras yang dilakukan oleh peruncit untuk menyerap kenaikan kos bermakna UK menawarkan antara harga barangan runcit termurah di Eropah," kata Ketua Eksekutif BRC Helen Dickinson.Beliau juga menegaskan bahawa harga beberapa bahan ruji utama, seperti mentega dan roti, telah mula jatuh dalam beberapa minggu kebelakangan ini.Kerajaan di seluruh Eropah telah bergelut dengan inflasi yang tinggi. Bulan lalu, kerajaan Perancis memperoleh ikrar daripada 75 syarikat makanan untuk mengurangkan harga ratusan produk. Hungary pula telah mengenakan pemotongan harga mandatori.Walaupun kerajaan UK telah menimbulkan kebimbangan mengenai kenaikan harga makanan, ia berkata tidak akan mempertimbangkan untuk mengenakan had harga.-REUTERS


Bot karam di Bangladesh, lapan orang selamat

BANGLADESH, 17 Julai - Sekurang-kurangnya empat maut selepas bot yang membawa 20 penumpang karam di Buriganga Bangladesh berhampiran ibu negara Dhaka.Lapan orang dapat diselamatkan, dan tiga daripadanya kritikal. Pengerusi Pihak Berkuasa Pengangkutan Air Dalam Negeri Bangladesh berkata, pihaknya sedang berusaha menyelamatkan bot yang karam itu.Ibu kepada mangsa kemalangan itu menggesa pihak berkuasa agar dapat mengeluarkan dan menyelamatkan bot berkenaan. Beratus-ratus orang datang ke tempay kejadian untuk menyaksikan sendiri kejadian dan keadaan mangsa.Kebanyakan penumpang bot malang itu dipercayai telah berenang ke daratan untuk menyelamatkan diri masing-masing, menurut seorang pegawai bomba. - REUTERS


Mexico pintas lebih 500 pendatang dalam masa dua hari

MEXICO CITY, 17 Julai- Pihak berkuasa Mexico pada Ahad berkata mereka menyekat lebih 500 pendatang yang sedang menuju ke Amerika Syarikat dalam masa dua hari di negeri timur Veracruz.Pihak berkuasa Mexico kini sedang bertindak keras dengan memeriksa dengan teliti setiap kenderaan yang akan melintasi sempadan.Pihak berkuasa menemui 206 pendatang yang ditinggalkan dalam treler traktor pada Sabtu di bandar Puente Nacional, Veracruz, kata sumber dari Institut Migrasi Negara (INM).Datuk Bandar Roberto Montiel menulis di Facebook bahawa "lebih 180 pendatang ditemui, termasuk wanita dan kanak-kanak, dengan beberapa pendatang menunjukkan tanda-tanda dehidrasi".Terdahulu pada Ahad, INM melaporkan dalam satu kenyataan bahawa pihak berkuasa telah memintas 303 pendatang dalam dua operasi pada pagi Jumaat di Veracruz.Pada operasi pertama, pihak berkuasa menemui 107 pendatang tanpa dokumen, termasuk 20 kanak-kanak bawah umur tanpa ditemani penjaga dalam treler traktor selepas ia ditinggalkan di lebuh raya.Enam individu telah ditangkap kerana berperanan dalam menyeludup pendatang, yang rata-ratanya berasal dari Cuba, El Salvador, Guatemala, Honduras, dan Nicaragua, kata kenyataan INM.Pada hari yang sama, pihak berkuasa menemui 196 pendatang, termasuk 19 kanak-kanak bawah umur tanpa ditemani penjaga, dimasukkan ke dalam treler traktor yang dikesan berhampiran bandar Fortin de las Flores.Lima daripada pendatang itu dari Guatemala dan lima lagi dari India, kata kenyataan INM, tanpa memberikan butiran lanjut mengenai kewarganegaraan pendatang yang lain.Penyeludupan migran ke Amerika Syarikat turut menyaksikan ianya berakhir dengan tragedi buruk dalam beberapa tahun kebelakangan ini.55 orang terbunuh pada Disember 2021 selepas trak yang membawa kira-kira 166 pendatang terbabas dan terbalik di selatan negeri Chiapas, Mexico.Pada Jun 2022, 53 pendatang maut dalam treler traktor akibat kekurangan oksigen dan dehidrasi kerana cuaca panas terik di Texas dalam insiden pemerdagangan migran paling dahsyat dalam rekod di Amerika Syarikat.-REUTERS


Saintis Rusia beri amaran, aktiviti suar suria kuat pada Isnin

(Suar suria bersaiz sederhana (M2) dan letusan jisim korona (CME) yang meletus dari kawasan aktif matahari yang sama dan besar pada 14 Julai 2017 / FOTO NASA/GSFC/Balai Cerap Dinamik Solar/REUTERS)

MOSCOW, 17 Julai- Aktiviti suar suria yang kuat diramalkan berlaku pada Isnin mungkin mengganggu komunikasi gelombang pendek.Pasukan saintis Rusia memaklumkannya, selepas tiga suar diperhatikan pada matahari pada Ahad.Institut Geofizik Gunaan Fedorov di Moscow berkata suar kelas X mungkin termasuk suar proton, dan keadaan radio gelombang pendek dijangka merosot.Suar kelas X ialah letupan terbesar dalam sistem suria dan boleh mencipta ribut sinaran yang tahan lama. Suar proton ialah ribut zarah bertenaga suria.Nyalaan suria berlaku apabila medan magnet yang kuat di dalam dan di sekeliling matahari bersambung semula. Ia boleh menjejaskan medan magnet bumi yang berpotensi merosakkan satelit dan peralatan komunikasi, menurut NASA.Pada tahun 2022, ribut geomagnetik yang dicetuskan oleh letusan besar sinaran dari matahari menumpaskan 40 satelit SpaceX yang baru dilancarkan.Tiga suar suria diperhatikan pada Ahad, kata Institut Fedorov, dengan satu suar selama 14 minit, disertai dengan gangguan dalam komunikasi radio.-REUTERS


Ribuan penduduk dipindahkan akibat kebakaran hutan di Canary La Palma

SEPANYOL, 17 Julai - Lebih 300 anggota bomba dikerahkan bagi membantu memadam dan mengawal kebakaran hutan di pulau Canary La Palma.Lebih daripada 4,650 hektar (11,490 ekar) hutan itu terbakar dan memaksa 4,000 orang berpindah.Api marak dilihat di Puntagorda iait kawasan kebakaran bermula.Anggota bomba yang dibantu unit kecemasan tentera Sepanyol berusaha mengawal kebakaran daripada terus merebak.Sebahagian daripada kepulauan Canaries di luar pantai barat Afrika mengalami suhu panas melampau sama seperti gelombang panas yang melanda selatan Eropah. - REUTERS


Bomba bergelut padam kebakaran hutan di Pulau La Palma

TIJARAFE, 17 Julai- Lebih 300 anggota bomba ditugaskan bagi mengawal kebakaran hutan di Pulau La Palma, Sepanyol, pada Ahad.Kebakaran hutan yang tidak terkawal itu telah memusnahkan kawasan seluas 4,650 hektar, selain memaksa 4,000 penduduk kampung berhampiran berpindah.Api yang marak dapat dilihat di Puntagorda, kawasan hutan di utara pulau itu ketika kebakaran bermula.Anggota bomba dibantu unit kecemasan tentera Sepanyol telah bergelut untuk mengawal kebakaran hutan di pulau itu.Ia merupakan sebahagian daripada kepulauan Canaries di luar pantai barat Afrika yang mengalami suhu melampau, sama seperti dilihat dalam gelombang panas yang melanda selatan Eropah.-REUTERS

(Sebahagian anggota bomba bertugas memadam kebakaran/Foto Reuters)


Skyline Edmonton, Kanada diselubungi asap kebakaran

KANADA, 17 Julai - Bandar Edmonton diselubungi asap jerebu akibat daripada kebakaran hutan.Kawasan timur Kanada mengalami kebakaran hutan paling teruk, manakala pelepasan kebakaran hutan mencapai rekod tertinggi. Kira-kira 24 juta ekar (10 juta hektar) telah terbakar di seluruh negara itu sejak Mei.Di Quebec, tentera Kanada dikerahkan untuk membantu pemindahan kecemasan di utara wilayah itu, kata Menteri Kesiapsiagaan Kecemasan Kanada Bill Blair pada Jumaat. Di British Columbia, kira-kira 2,000 anggota bomba dikerahkan bagi membantu memadamkan kebakaran. - REUTERS


4 maut bot karam di Sungai Buriganga, Bangladesh

DHAKA, 17 Julai- Sekurang-kurangnya empat orang maut apabila bot yang membawa 40 penumpang karam di Sungai Buriganga, dekat ibu negara Bangladesh. Jurucakap polis, Hasan Ali berkata bot itu dilanggar sebuah kapal kargo yang membawa muatan pasir berhampiran pelabuhan Sadarghat.Belum dapat dipastikan jumlah sebenar mangsa terlibat."Kita tidak tahu berapa ramai yang masih hilang dan operasi menyelamat sedang dijalankan," katanya.Bagaimanapun akhbar harian Bengali, Prothom Alo melaporkan, antara 25 hingga 30 orang dipercayai hilang.Operasi menyelamat digerakkan melibatkan pasukan penyelam.Kemalangan seperti itu disifatkan perkara biasa di laluan air di Bangladesh yang digunakan puluhan ribu orang.Pakar menyalahkan penyelenggaraan yang lemah, selain piawaian keselamatan yang longgar di limbungan kapal dan kesesakan berlebihan menyebabkan banyak kemalangan berlaku.-AFP


Hampir 200 pendatang terkunci di dalam trak diselamatkan

MEXICO, 17 Julai - Seramai 196 pendatang asing dikeluarkan dari dalam trak di Teuk Mexico, lapor Institut Kebangsaan Migrasi (INM).Ejen INM, Tentera Laut dan Pengawal Kebangsaan berkata warga asing itu termasuk dari Guatemala dan India serta 19 kanak-kanak dan remaja.Mereka ditemui dalam keadaan berhimpit di dalam trak yang sempit.Rakaman yang dikeluarkan INM menunjukkan saat pegawai dan pegawai menaiki kenderaan dan membuka kunci pintu belakang untuk mengeluarkan pendatang tersebut.Mereka yang diselamatkan diletakkan bawah jagaan Sistem Nasional Pembangunan Keluarga Bersepadu. Bagaimanapun tiada sebarang penahanan dibuat. - REUTERS


14 cedera dalam letupan di Timur Myanmar

YANGON, 16 Julai- Seramai 14 orang dilaporkan cedera dalam satu letupan di negeri Shan timur Myanmar pada Sabtu, menurut Pasukan Penerangan Majlis Pentadbiran Negeri Myanmar, lapor Xinhua.Alat letupan yang disembunyikan di dalam sebuah motosikal diletupkan di hadapan sebuah kedai emas, menurut pasukan itu.Letupan berlaku sekitar 7.40 pagi (0110 GMT) di pasar utama bandar Lashio di negeri Shan.Siasatan sedang dijalankan untuk mengesan suspek utama. - BERNAMA


Wartawan Mexico ditembak mati di bandar pelancongan Acapulco

MEXICO CITY, 16 Julai - Seorang wartawan Mexico ditembak mati di tempat letak kereta di bandar pelancongan selatan Acapulco, kata pihak berkuasa pada Sabtu.Ia adalah wartawan kedua yang dibunuh dalam masa seminggu.Pejabat pendakwa negeri berkata, pihaknya telah membuka kertas siasatan ke atas pembunuhan Nelson Matus Pena kerana membunuh menggunakan senjata api, beberapa hari selepas seorang lagi wartawan ditemui mati di sebuah negara yang dianggap negara paling berbahaya di dunia untuk pengamal media.

Matus, pengarah saluran berita Lo Real de Guerrero, ditembak ketika dia masuk ke dalam keretanya."Matus telah bekerja sebagai wartawan selama 15 tahun, pakar dalam membuat liputan keganasan di negara itu," kata perwakilan Mexico untuk organisasi kebebasan akhbar Reporters Without Borders, Balbina Flores kepada AFP.Menurut kumpulan itu, lebih 150 wartawan telah terbunuh di Mexico sejak tahun 2000 dalam serangan yang sering dikaitkan dengan kartel dadah.Pada 8 Julai lalu, seorang wartawan ditemukan maut di barat Mexico.-AFP


Penyelamat Korea Selatan bawa keluar lapan mayat dari terowong

CHEONGJU, 16 Julai - Mayat lapan individu yang terperangkap dalam terowong susulan hujan lebat di tengah Korea Selatan ditemui, kata pihak berkuasa dan media tempatan.Ini menjadikan angka kematian akibat hujan lebat yang melanda negara itu meningkat kepada 35 orang.Ketua Balai Bomba Cheongju barat, Seo Jeong-il, berkata dianggarkan kira-kira 15 kenderaan termasuk sebuah bas tenggelam dalam laluan bawah tanah di bandar itu sejurus selepas tambak sungai berhampiran musnah akibat hujan lebat semalam.

Rakaman kamera litar tertutup (CCTV) menunjukkan air berlumpur mengalir masuk ke dalam terowong ketika kenderaan melintas dalam keadaan roda ditenggelami air.

"Kami memberi tumpuan kepada operasi mencari kerana kemungkinan lebih ramai orang berada di dalam terowong itu. Kami berusaha melakukan yang terbaik untuk menyelesaikannya," katanya kepada pemberita.Menurut agensi berita Korea Selatan, Yonhap, angka kematian membabitkan mangsa yang berada dalam terowong itu berjumlah sembilan orang, termasuk satu mayat yang ditemui semalam.Sementara itu, Kementerian Dalam Negeri dan Keselamatan berkata, 10 individu hilang di seluruh negara setakat 11 pagi (0200 GMT) ketika hujan lebat menyebabkan tanah runtuh dan banjir dengan arahan pemindahan dikeluarkan kepada 7,866 orang.Bencana terbaru itu berlaku walaupun sebelum ini Korea Selatan berikrar meningkatkan kesiapsiagaan bagi menghadapi hujan lebat selepas Seoul dilanda banjir besar tahun lalu akibat hujan lebat terburuk dalam tempoh 115 tahun.-REUTERS


Kapal tangki yang ditinggalkan di Yaman ibarat bom jangka

HODEIDA, 16 Julai - Kapal tangki milik Pertubuhan Bangsa Bersatu (PBB) tiba pada Ahad di pantai Yaman untuk kerja operasi mengepam minyak dari kapal tangki FSO Safer yang ditinggalkan sejak tahun 2015.Operasi tersebut bagi mengelakkan berlakunya bencana alam sekitar yang besar sekiranya kapal yang dipenuhi lebih sejuta tong minyak itu pecah atau meletup.Kapal tangki berusia 47 tahun itu telah digunakan sebagai platform bagi penyimpanan minyak terapung, telah berlabuh di pelabuhan Hodeida di barat Yaman di Laut Merah dimana merupakan laluan utama perkapalan.Terletak kira-kira lapan kilometer (lima batu) dari pantai, Safer membawa minyak empat kali ganda lebih banyak daripada yang tertumpah dalam bencana Exxon Valdez 1989 di Alaska.

Sistem yang diperlukan untuk mengepam gas lengai ke dalam tangkinya telah berhenti berfungsi pada tahun 2017 sekaligus meningkatkan risiko letupan.PBB dan Greenpeace telah menyifatkan kapal itu sebagai "bom jangka panjang".Operasi PBB untuk memindahkan minyak dari Safer dan menunda kapal ke kawasan lusuh dianggarkan kira-kira $143 juta.PBB berkata, ia masih memerlukan tambahan $22 juta untuk menunda Safer ke kawasan kitar semula dan menambat kapal gantian dengan selamat bagi memastikan tempat penyimpanan minyak itu selamat, sehingga tiba ke destinasi akhir.Sekiranya berlaku tumpahan, PBB menganggarkan kos pembersihan boleh melebihi $20 bilion dan akan memberi kesan kepada alam sekitar, kemanusiaan dan ekonomi.Percubaan untuk memeriksa kapal yang semakin rosak dan berkarat itu telah berlarutan selama bertahun-tahun, dimana PBB telah meminta untuk mendapatkan akses namun ditolak oleh Houthi yang menguasai sebahagian besar utara Yaman termasuk pelabuhan Hodeida.-AFP


Pengarah filem Titanic nafi bakal hasilkan filem insiden OceanGate

(Kapal selam Titan hancur bulan lalu di dasar laut dekat bangkai Titanic/ REUTERS)

WASHINGTON, 16 Julai - Pengarah filem Titanic yang memenangi Anugerah Oscar, James Cameron, menafikan spekulasi media bahawa beliau sedang mempertimbangkan untuk menghasilkan filem mengenai malapetaka kapal selam OceanGate yang menyebabkan lima orang terbunuh pada Jun."Biasanya saya tidak mengendahkan desas-desus yang menghina dalam media, tetapi saya perlu berbuat demikian sekarang. Saya tidak berbincang mengenai filem OceanGate, dan tidak akan pernah berbuat demikian," kata Cameron pada Sabtu, seperti yang dilaporkan oleh United Press International (UPI).

(Pengarah filem Titanic, James Cameron/ REUTERS)

OceanGate mengumumkan pada awal bulan ini bahawa pihaknya telah menangguhkan semua operasi penerokaan dan komersial selepas insiden "implosion" hebat yang menyebabkan satu kapal selamnya hancur ketika dalam ekspedisi menyaksikan bangkai Titanic yang karam pada 1912 dan mengorbankan lebih 1,500 nyawa.Cameron yang menulis dan mengarahkan filem klasik 1997, Titanic, membantu mereka bentuk mesin untuk meneroka ke dasar laut dengan selamat dan merakamkan gambar bangkai kapal tersebut serta telah melakukan 33 kali selaman.Pengerusi Eksekutif OceanGate, Stockton Rush, adalah antara lima mangsa dalam kapal selam malang bernama Titan bulan lalu.- BERNAMA


Brunei lancar pelan persaraan baharu untuk kesejahteraan negara

BANDAR SERI BEGAWAN, 16 Julai - Sultan Brunei Sultan Hassanal Bolkiah bertitah pada Sabtu bahawa negara itu telah mula melaksanakan Skim Persaraan Negara (SPK).Baginda bertitah demikian ketika sambutan ulang tahunnya yang ke-77, yang merupakan acara penting dalam kalendar tahunan negara Asia Tenggara itu.SPK itu dilaksanakan bagi menggantikan skim Kumpulan Wang Amanah Pekerja (TAP) dan Pencen Sumbangan Tambahan (SCP), yang bukan sahaja mengukuhkan kesejahteraan rakyat apabila bersara malah memberi pendapatan persaraan yang lebih baik, titah Sultan.Kerajaan Brunei akan memperkenalkan sistem gaji minimum merentasi semua sektor industri untuk sektor swasta secara berperingkat selaras dengan amalan terbaik di peringkat serantau dan antarabangsa, titah baginda.Baginda juga bertitah kadar pengangguran Brunei berada pada paras terendah sejak 10 tahun lalu.Rakyat Brunei digesa bergerak lebih pantas dengan menggalakkan lebih banyak pelaburan langsung asing yang berkualiti untuk membantu mempelbagaikan ekonomi dan menyediakan peluang pekerjaan dan spin-off kepada perniagaan kecil dan sederhana tempatan.Baginda juga menyeru rakyat Brunei untuk menguatkan semangat dan keazaman untuk berdepan ketidaktentuan. - BERNAMA

(Kerajaan Brunei akan memperkenal sistem gaji minimum merentasi semua sektor industri untuk sektor swasta secara berperingkat selaras dengan amalan terbaik di peringkat serantau dan antarabangsa/ AFP)


Wartawan Mexico ditembak mati di Acapulco

(Pegawai forensik di tempat kejadian insiden wartawan, Nelson Matus di tembak mati/ REUTERS)

MEXICO CITY, 16 Julai- Wartawan Mexico, Nelson Matus terbunuh di bandar peranginan pantai Acapulco di negeri barat daya Guerrero, lapor media tempatan.Pengarah laman berita tempatan Lo Real de Guerrero, memaklumkan Matus ditembak di dalam keretanya di tempat letak kereta sebuah kedai, lapor akhbar Mexico El Universal.Serangan itu berlaku selepas jam 3.00 petang di kawasan kejiranan Emiliano Zapata di utara Acapulco, lapor akhbar Mexico, Reforma.Reforma menambah bahawa Matus telah terselamat daripada dua percubaan pembunuhan pada 2017 dan 2019.Kematian Matus berlaku seminggu selepas mayat wartawan akhbar Mexico La Jornada, Luis Martin Sanchez ditemui selepas hilang di Nayarit.

Pejabat peguam negara negeri Guerrero tidak memberi sebarang kenyataan berhubung insiden itu.Di Mexico, menyiasat kes rasuah, jenayah dan kartel dadah selalunya berisiko tinggi.Menurut pemerhati media Reporters without Borders, Mexico disifatkan negara paling maut di dunia bagi wartawan- REUTERS


Perdana Menteri Israel Netanyahu ‘bertambah baik’ selepas dimasukkan ke hospital

(Menteri Israel, Benjamin Netanyahu / REUTERS)

JERUSALEM, 16 Julai- Keadaan Perdana Menteri Israel, Benjamin Netanyahu “bertambah baik" selepas dimasukkan ke hospital pada Sabtu, lapor Agensi Anadolu (AA).Netanyahu berterima kasih kepada orang ramai atas keprihatinan mereka menerusi satu mesej video di Twitter sambil berkata dia menghabiskan masa di bawah sinaran matahari tanpa memakai topi dan minum air hingga jatuh sakit.Pejabat Perdana Menteri juga memaklumkan bahawa Netanyahu kini dalam keadaan baik dan jatuh sakit akibat dehidrasi.Menurut Times of Israel, mesyuarat kabinet mingguan pada Ahad telah ditunda pada Isnin.Netanyahu pada Sabtu telah dimasukkan ke unit kecemasan di Hospital Sheba selepas dilaporkan berasa tidak sihat, menurut media tempatan.

(Ambulans di depan Pusat Perubatan Sheba di bandar Ramat Gan/ AFP)

Menurut akhbar Jerusalem Post, Netanyahu dibawa ke bilik kecemasan selepas "tidak sedarkan diri seketika ketika berada di rumah di Caesarea."Netanyahu "sedar sepenuhnya sebaik tiba di hospital."Netanyahu, 73, telah berkhidmat sebagai perdana menteri Israel selama lebih 14 tahun. - BERNAMA-ANADOLU


Banjr di Korea Selatan, 26 terkorban 10 hilang

KOREA SELATAN, 16 Julai - Sekurang-kurangnya 26 orang maut dan 10 lagi hilang selepas hujan lebat menyebabkan banjir dan tanah runtuh di Korea Selatan.Kebanyakannya tertimbus di dalam tanah runtuh dan dihanyutkan air.Korea Selatan mengalami hujan lebat sejak empat hari lalu yang menyebabkan empangan utama melimpah.Pekerja penyelamat masih bergelut untuk mengeluarkan kira-kira 15 buah kereta yangterperangkap dalam terowong bawah tanah sepanjang 430 meter di Cheongju, wilayah Chungcheong Utara, katakementerian itu.Terowong itu ditenggelami air pada Sabtu selepas mengalami air banjir.Menurut agensi berita Yonhap air naik terlalu cepat mengakibatkan tidak dapat melarikan diri dan terperangkap di dalam terowong.

Pada Ahad, kira-kira lima mayat berjaya dikeluarkan, angka itu tidak termasuk dalam angka kematian rasmi yang ditemukan dari sebuah bas yang tenggelam dalam terowong, lapor Yonhap.Kebanyakan mangsa adalah berasal dari wilayah Gyeongsang Utara, dan sebahagian besarnya terkorban disebabkan tanah runtuh di kawasan pergunungan yang menenggelamkan kediaman di situ.Hujan lebat diramal terus berlaku hingga Rabu ini, Pentadbiran Meteorologi Korea mengeluarkan a,amaran cuaca tahap bahaya. - AFP


Rahul Gandhi fail rayuan atas sabitan menfitnah

(Pemimpin tertinggi pembangkang India, Rahul Gandhi/ REUTERS)

NEW DELHI, 16 Julai- Pemimpin tertinggi pembangkang India, Rahul Gandhi merayu kepada mahkamah tertinggi negara itu berhubung sabitan kesalahan memfitnah, kata salah seorang peguamnya, beberapa hari selepas mahkamah rendah enggan campur tangan.Mahkamah menjatuhkan hukuman penjara dua tahun ke atas Gandhi kerana kenyataannya menghina Perdana Menteri, Narendra Modi dan mereka yang berkongsi nama keluarga yang dibuatnya pada 2019.Susulan itu menyebabkan beliau tidak layak untuk kekal sebagai ahli parlimen, atau bertanding dalam pilihan raya tahun depan.Kerajaan Modi telah banyak dituduh menggunakan undang-undang fitnah untuk menutup mulut pengkritik.Gandhi memfailkan rayuan meminta Mahkamah Agung menahan sabitannya, salah Seorang peguam memberitahu AFP, Gandhi memfailkan rayuan meminta Mahkamah Agung menahan sabitannya, seminggu selepas Mahkamah Tinggi Gujarat enggan berbuat demikian.Sabitannya berpunca daripada kenyataan yang dibuat semasa kempen pilihan raya 2019 apabila dia bertanya mengapa "semua pencuri kebiasaannya mempunyai Modi sebagai nama keluarga (mereka)".

Dalam penghujahannya setebal 731 muka surat kepada Mahkamah Agung, Gandhi berkata ucapannya dibuat "dalam perjalanan aktiviti politik demokrasi" tetapi "telah dianggap sebagai perbuatan keji moral yang mengundang hukuman paling keras".Itu "sangat memudaratkan kebebasan bersuara demokratik", tambah dokumen itu, yang pihaknya berikan kepada AFP.Petisyen itu berkata terdapat 130 juta orang India yang diberi nama keluarga Modi, tetapi adalah "ironik" bahawa satu-satunya orang yang "didakwa difitnah" adalah "pemegang jawatan atau kakitangan kanan Parti Bharatiya Janata yang memerintah".Kes itu - salah satu daripada beberapa yang dikemukakan terhadap Gandhi dalam beberapa tahun kebelakangan ini.Setakat ini hanya didengar oleh mahkamah di Gujarat, negeri asal Modi.Gandhi adalah keturunan dinasti politik utama India dan anak, cucu dan cicit bekas perdana menteri, bermula dengan pemimpin kemerdekaan Jawaharlal Nehru.Beliau adalah wajah utama parti Kongres, yang pernah menjadi kuasa dominan dalam politik India tetapi kini menjadi bayangan kepada dirinya sendiri.Anggota kerajaan Modi berkata kenyataan itu adalah cemuhan terhadap semua orang India dengan nama keluarga Modi, yang dikaitkan dengan peringkat bawahan hierarki kasta tradisional India. - AFP

(Rahul Gandhi dijatuhi hukuman penjara dua tahun kerana kenyataan menghina Perdana Menteri Narendra Modi dan mereka yang berkongsi nama keluarga/ AFP)


Tembakan di Georgia: 4 maut, suspek masih bebas

GEORGIA, 16 Julai - Pihak berkuasa sedang mencari seorang lelaki yang disyaki menembak maut empat orang di kawasan kejiranan pinggir bandar di Hampton, di sini pada Sabtu.Ketua Polis Hampton James Turner berkata, suspek Andre Longmore, 40 tahun, dipercayai bersenjata dan berbahaya dan masih bebas.Sheriff Daerah Henry Reginald Scandrett berkata ganjaran $10,000 ditawarkan untuk sebarang maklumat yang membawa kepada penahanan Longmore.Scandrett menyatakan polis akan memburu suspek sehingga berjaya menangkapnya.- REUTERS


Setiausaha Pertahanan UK letak jawatan sebelum rombakan kabinet

(Ben Wallace akan berundur pada rombakan kabinet akan datang dan tidak bertanding dalam pilihan raya umum akan datang/ REUTERS)

LONDON, 16 Julai- Setiausaha Pertahanan UK, Ben Wallace dalam satu temu bual yang disiarkan memaklumkan bahawa beliau akan berundur pada rombakan kabinet akan datang dan tidak bertanding dalam pilihan raya umum akan datang.Wallace, 53, telah menjadi tokoh utama dalam sokongan sekutu Barat untuk Ukraine menentang Rusia dan merupakan pilihan UK untuk menggantikan Jens Stoltenberg sebagai Setiausaha Agung NATO.Namun beliau gagal mendapatkan sokongan penting dari AS untuk menggantikannya, dan Stoltenberg kini telah melanjutkan tempohnya sebagai ketua perikatan itu.“Saya tidak akan berdiri sebagai ahli parlimen akan datang,” katanya kepada Sunday Times.Akhbar itu berkata Wallace memberitahu Perdana Menteri Rishi Sunak bulan lalu mengenai rancangannya untuk tidak bertanding semula pada pilihan raya umum, yang perlu diadakan menjelang akhir tahun depan.Katanya, beliau tidak akan berhenti "secara awal" sebagai ahli Parlimen dan memaksa pilihan raya kecil tetapi akan meletakkan jawatan sebagai Setiausaha Pertahanan sebelum rombakan kabinet seterusnya, yang dijangka sebelum September, tambah akhbar mingguan itu.Keputusan itu bukan kerana dia merasakan bahawa Tories, yang kini mengekori parti pembangkang utama Buruh dalam pilihan raya, akan kalah tetapi kerana kawasan pilihan rayanya di barat laut England telah dimansuhkan di bawah perubahan sempadan.Wallace yang merupakan bekas pegawai tentera British telah berada di parlimen UK selama 18 tahun, dan merupakan setiausaha pertahanan Konservatif paling lama berkhidmat sejak Winston Churchill.Beliau adalah satu-satunya menteri dalam jawatan kanan yang kekal dalam pergolakan peraliha daripada sekutu politiknya Boris Johnson kepada Liz Truss dan kemudian Sunak.- AFP

(Ben Wallace semasa lawatan di Pangkalan Udara Mihail Kogalniceanu dekat Constanta, Romania, 8 April 2022/ AFP)


Kebakaran hutan di Pulau La Palma, lebih 2,500 orang dipindahkan

MADRID, 16 Julai- Lebih 2,500 orang dari La Palma di Kepulauan Canary dipindahkan susulan berlaku kebakaran sehingga telah memusnahkan 4,500 hektar tanah.Kira-kira 300 anggota bomba di lapangan sedang berusaha untuk mengawal kebakaran dengan dibantu dengan pesawat pemadam kebakaran.“Api merebak dengan cepat,” kata Fernando Clavijo, presiden kerajaan wilayah Kepulauan Canary.Dia menyalahkan "angin, keadaan iklim serta gelombang panas yang lalui" menyebabkan kebakaran itu merebak dengan pantas."Ia adalah api yang telah mengumpulkan kekuatan dalam masa yang sangat singkat," kata Menteri Pelancongan Hector Gomez kepada pemberita.Ketua Majlis La Palma, Sergio Rodriguez, dan pihak berkuasa utama pulau itu, menyeru orang ramai supaya mematuhi arahan untuk berpindah bagi membolehkan perkhidmatan kecemasan berfungsi dengan lebih mudah.Menurut kenyataan pegawai tempatan, kebakaran berlaku pada sebelah pagi di daerah Puntagorda sebelum merebak dengan cepat.

Datuk Bandar Tijarafe, Marcos Lorenzo, memberitahu televisyen TVE bahawa pemindahan tidak melibatkan semua bandar.Menurut data Sistem Maklumat Kebakaran Hutan Eropah (EFFIS), Sepanyol mengalami hampir 500 kebakaran hutan pada 2022, yang memusnahkan lebih 300,000 hektar iaitu angka terburuk di Eropah.Setakat tahun ini, menurut data terbaru EFFIS, ia telah kehilangan 66,000 hektar tanah lagi.Keadaan ini lebih membimbangkan di negara yang telah dilanda teruk oleh kesan perubahan iklim, dengan siri gelombang panas yang menghancurkan serta hujan yang semakin berkurangan.Agensi meteorologi negara juga mencatatkan rekod tertinggi semasa cuaca panas luar biasa di tanah besar Sepanyol.Kepulauan Canary Sepanyol terletak di luar pantai barat laut Afrika.- AFP


Thailand: Pita sedia beri laluan sekutunya bentuk kerajaan

BANGKOK, 15 Julai- Calon Perdana Menteri Thailand, Pita Limjaroenrat berkata beliau bersedia mengundurkan diri dan membenarkan rakan sekutunya iaitu Parti Pheu Thai membentuk kerajaan seterusnya, jika beliau sekali lagi gagal mendapat sokongan yang mencukupi dalam undian pusingan kedua minggu depan.Dalam sebuah mesej video di media sosial pada Sabtu, Pita berkata beliau akan memperbaharui pencalonannya apabila Parlimen bersidang semula pada Rabu untuk undian kedua.Beliau berkata Parti Move Forward (MFP) yang memperoleh kebanyakan kerusi dalam Pilihan Raya Umum pada 14 Mei mempunyai tanggungjawab untuk membentuk kerajaan, namun usaha berkenaaan tidak berjaya.“Saya akan berjuang sehingga akhir tetapi jika jelas MFP gagal, saya akan membiarkan Parti Pheu Thai yang mempunyai kerusi kedua terbanyak untuk membentuk kerajaan,” katanya.

Dalam sidang kedua pada Rabu depan, MFP juga sedang berusaha meluluskan rang undang-undang untuk mengugurkan kuasa Senat dalam pengundian jawatan perdana menteri.Sementara itu, Pita menggesa penyokong parti untuk membantu "meyakinkan" ahli-ahli Senat bagi menyokongnya dalam pusingan akan datang.“Saya tidak dapat mengubah fikiran mereka (ahli-ahli Senat). Saya meminta semua orang menyertai misi ini,” katanya.Pada Khamis, Pita gagal memperoleh sokongan lebih separuh daripada 749 Ahli Parlimen.Walaupun menjadi calon tunggal untuk jawatan itu, Pita berdepan ujian getir mendapatkan 375 undi yang diperlukan.Beliau sebaliknya hanya mendapat 324 undi manakala 199 berkecuali.Seramai 44 Ahli Parlimen tidak hadir pada persidangan itu.- BERNAMA


Banjir di Korea Selatan, angka korban meningkat kepada 22 mangsa

SEOUL, 15 Julai- 22 orang maut, 14 hilang dan beribu-ribu penduduk dipindahkan di Korea Selatan, masuk hari ketiga hujan lebat yang menyebabkan tanah runtuh dan limpahan empangan.Menurut Kementerian Dalam Negeri dan Keselamatan, setakat pukul 6.00 petang waktu tempatan, 4,763 orang telah dipindahkan di seluruh negara, ketika air melimpah daripada empangan di wilayah Chungcheong Utara pada pagi Sabtu.Arahan pemindahan kerajaan tempatan meliputi lebih 7,000 orang pada pelbagai masa, menurut pihak berkuasa wilayah.Pentadbiran Meteorologi Korea meramalkan, jumlah itu dijangka meningkat kerana lebih banyak hujan lebat dijangka berlaku di semenanjung Korea pada Ahad.Korea Railroad Corp berkata ia menghentikan semua kereta api perlahan dan beberapa kereta api peluru, manakala kereta api peluru lain mungkin ditangguhkan kerana operasi yang lebih perlahan susulan tanah runtuh dan landasan yang banjir sekali gus mengancam keselamatan.

Sebuah kereta api perlahan tergelincir lewat pada Jumaat apabila tanah runtuh menimpa tanah dan pasir di atas landasan di wilayah Chungcheong Utara, kata Kementerian Pengangkutan."Jurutera itu cedera, tetapi tiada penumpang di dalamnya," kata kenyataan dikeluarkan Kementerian Pengangkutan.Dalam pertemuan dengan agensi kerajaan pada Sabtu, Perdana Menteri, Han Duck-soo menggesa tentera untuk terbabit dalam operasi menyelamat, bekerjasama dengan pegawai kerajaan untuk menggerakkan peralatan dan tenaga kerja.- REUTERS


'Tiktokers' Itali pura-pura sakit untuk naik ambulans 'tunggu masa' dicekup polis

ROM, 15 Julai- Dua warga Itali yang membuat kandungan video berpura-pura sakit untuk 'menumpang' ambulans ke bandar berdekatan menerusi laman sosial TikTok akan didakwa, menurut polis tempatan.

Video mereka di TikTok dengan catatan 'Apabila anda berada di luar bandar dan tiada pengangkutan awam' itu mendapat lebih 50,000 tontonan dalam masa satu hari ia dikongsi.

Rakaman dibuat pada Ahad lalu oleh lelaki berusia 19 dan 20 tahun yang bermula dengan salah seorang daripada mereka berkata, "Kami sesat di kawasan luar bandar, dan kini kami akan menyelesaikan masalah itu."

Dia kemudian membuat panggilan kecemasan dengan memaklumkan rakannya pengsan, manakala seoang lagi dirakam berbaring di atas kerusi sambil menahan ketawa.

Tidak lama kemudian sebuah ambulans tiba dan anggota perubatan melakukan rawatan awal di lokasi kejadian sebelum kedua-dua mereka dikejarkan ke bahagian kemalangan dan kecemasan sebuah hospital di bandar persisir pantai Riccione.

Susulan kejadian itu, polis mengesahkan telah mengenal pasti pelaku dan tangkapan segera akan dilakukan sebaik pihak hospital selesai memfailkan aduan.

Akhbar tempatan, Il Resto del Carlino pula melaporkan salah seorang mereka mengaku bahawa dia menyesal dengan perbuatannya.

"Saya seorang yang bodoh, saya tidak sepatutnya berbuat demikian," katanya.


Kebakaran hutan di pulau Sepanyol, 500 terpaksa dipindahkan

BARCELONA, 15 Julai- 500 orang terpaksa dipindahkan berikutan kebakaran hutan yang berlaku di pulau La Palma, Sepanyol.Menurut pihak berkuasa, situasi itu merupakan krisis semula jadi pertama di pulau berkenaan, sejak letusan gunung berapi pada tahun 2021.Kebakaran bermula pada awal pagi Sabtu di El Pinar de Puntagorda, kawasan berhutan di utara pulau di Canaries, ketika banyak bandar Eropah bersiap sedia untuk menghadapi panas melampau pada minggu akan datang.Presiden Kepulauan Canary, Fernando Clavijo berkata sekurang-kurangnya 11 rumah musnah ketika kebakaran semakin marak."Jumlah orang yang perlu dipindahkan boleh mencecah 1,000. Ia bergantung kepada sama ada kita boleh mengawal angin kencang ini," kata Clavijo kepada pemberita di La Palma.Tambahnya, kira-kira 140 hektar (346 ekar) tanah musnah dalam kebakaran itu.Empat helikopter dan empat unit pemadam kebakaran di darat sedang berjuang untuk mengawal kebakaran di pulau itu, yang merupakan sebahagian daripada kepulauan Sepanyol di luar pantai barat Afrika.Pihak berkuasa di pulau itu sedang mendapatkan bantuan daripada pulau lain seperti Gomera dan Tenerife.Pada September 2021, lebih 2,000 bangunan musnah dan beribu-ribu orang terpaksa meninggalkan rumah mereka apabila lava mula mencurah keluar dari gunung berapi Cumbre Vieja.Letusan berterusan selama tiga bulan dan abu daripada lava menyaluti kawasan sekitar dengan selimut berjelaga debu hitam tebal.- REUTERS


Sekat kuasa senator, parti MFP Thailand failkan usul

BANGKOK, 15 Julai- Parti Move Forward (MFP) Thailand memfailkan usul di Parlimen untuk menyekat kuasa 250 anggota senator yang dilantik. Ia selepas ketua parti itu, Pita Limjaroenrat kalah dalam usaha untuk menjadi Perdana Menteri.Setiausaha Agung parti, Chaithawat Tulathon memfailkan usul pada Jumaat untuk meminda Perkara 272 Perlembagaan.Jika berjaya, pindaan itu akan menghapuskan kuasa senator untuk bersama-sama dengan ahli Parlimen mengundi jawatan Perdana Menteri.Pindaan itu akan mengembalikan kuasa memilih Perdana Menteri kepada rakyat. Pada Khamis, Pita gagal memperoleh sokongan lebih separuh daripada 749 ahli parlimen.Walaupun menjadi calon tunggal untuk jawatan itu, Pita berdepan ujian getir mendapatkan 375 undi yang diperlukan. Sementara itu, Speaker, Wan Muhamad Noor Matha mengumumkan pengundian pusingan kedua untuk memilih Perdana Menteri akan diteruskan seperti yang dijadual pada 19 Julai.Beliau enggan mengulas sama ada Pita boleh dicalonkan semula.- REUTERS


Rangkaian telekomunikasi di Khartoum terputus

KHARTOUM, 15 Julai- Rangkaian telekomunikasi mudah alih serta akses internet di ibu negara Sudan terputus selama beberapa jam. Walaupun gangguan itu kembali pulih, punca kerosakan tidak dimaklumkan. Sepanjang hari, asap hitam kelihatan di ruang udara ibu pejabat tentera di bahagian tengah Khartoum dan bandar-bandar di selatan.Penduduk mengaitkan insiden itu dengan pertempuran sengit antara pihak tentera dengan pasukan separa tentera.Di Omdurman, dilaporkan jet pejuang serta dron turut kelihatan berlegar-legar. Menurut Pertubuhan Bangsa Bersatu (PBB), susulan serangan berterusan, lebih 1.7 juta penduduk Khartoum terpaksa melarikan diri. Malah, berjuta-juta penduduk yang masih berada di kawasan berkenaan, bergantung kepada akses internet bagi mendapatkan keperluan asas selain makanan dan ubat-ubatan.- AFP


Somalia peruntuk $10 juta dolar, tangani perubahan iklim dan biodiversiti

MOGADISHU, 15 Julai- Presiden Somalia, Hassan Sheikh Mahamud telah memperuntukkan $10 juta dolar, bagi menangani perubahan iklim serta melindungi biodiversiti. Serentak dengan itu juga, Inisiatif Tembok Hijau Utama di Somalia, dilancarkan. Somalia menjadi negara anggota terbaharu Kesatuan Afrika yang menyertai inisiatif berkenaan yang kini dianggotai 36 negara.Mahamud berkata Inisiatif Tembok Hijau Utama merupakan pencapaian penting dalam komitmen negara untuk menangani perubahan iklim dan kemerosotan alam sekitar yang telah menyebabkan banyak penderitaan kepada rakyat. Menurut laporan Pertubuhan Bangsa Bersatu (PBB), dianggarkan 43,000 "kematian" mungkin berlaku pada 2022 di Somalia akibat kemarau berbanding pada 2017 dan 2018.- BERNAMA


Gelombang haba, 15 bandar Itali dalam amaran berjaga-jaga

ROM, 15 Julai- Itali menyenaraikan lebih 15 bandar dalam keadaan berjaga-jaga, berikutan gelombang haba melanda beberapa lokasi hujung minggu ini. Kementerian Kesihatan meletakkan 15 bandar dalam senarai amaran merah pada Sabtu dan Ahad.Bandar-bandar berkenaan, termasuk Rom, Bologna, Florence, Catania dan Palermo. Amaran yang dikeluarkan memaklumkan, gelombang haba bukan sahaja mengancam warga emas, golongan rentan, dan kanak-kanak, tetapi seluruh penduduk. Suhu dijangka melonjak 12 darjah Celsius lebih tinggi daripada purata.Ramalan untuk Rom pada Sabtu ialah 37 darjah Celsius, dan mencecah 43 darjah Celsius pada Ahad.Agensi Angkasa Eropah pada Khamis, memaklumkan Itali, Sepanyol, Perancis, Jerman dan Poland berdepan gelombang haba yang tinggi dengan suhu dijangka meningkat kepada 48 darjah Celsius di pulau Sicily dan Sardinia, berpotensi merekodkan suhu paling panas di Eropah.- REUTERS